text:
ZAHKUNG TING YIN HTE MYEN NI MASHA MARI NNA KIA HPE GAP SHANGUN
Labels: Jinghpaw Mung Shiga
11 comments:
- Anonymous said...
-
Mu achye u ga law!!!!!!!!!!
- August 22, 2012 at 3:52 PM
- Mtyutsaw said...
-
Ndai Zahkung Ting Ying ngu ai MiWa ning gyi hpe lawan tsan kau ra sai.
Ah na kaw pyet bang jang hkum ting yawng yat mat wa na re hpe dum ga. Ndai wa hte shi a bau la ai kasha ni hpe lawan shakrip kau mu law. Myutsaw share shagan ni e.
Ndai wa n-nga mat ai hpang gaw BGF mying mying nna MYEN mai dang mataဲ nga ai ni mung gajawng hprang wa na re.
- August 22, 2012 at 4:01 PM
- Anonymous said...
-
Re,Ndai Zahkong Ting Ying hpe K.I.A ni lagyim sat kau ra sai ten gaw re.Nlu gyam sat ai majaw kun gaw nchye ai.ndai hku naw tawn da yang gaw Anhte myusha ni kaw Ju kaba tai na re.Ah Dang hpe mung sat kau yang mai nga ai.Ya na shang lawt a masa gaw kara hku rai nga ai kun gaw nchye ai.
- August 22, 2012 at 7:48 PM
- Anonymous said...
-
Zahkung ting ying sa wa e na-a kashu kasha ni hpe n-myit sai i.Nang mung lawt na sha du ai i.Sat kau na yaw gwi la.A-sak gaw lup wa de ni taw sai dum taw nga ai kun.
- August 22, 2012 at 9:20 PM
- Anonymous said...
-
Ayi re ngu masha mana she rai nga ma ai gaw i
- August 22, 2012 at 9:20 PM
- Anonymous said...
-
MYU tsaw , mung tsaw ai nga ai ni , prat htum mahka hta ANHTE MYU SHA ni HPYEN KABA ni re ai lam gau gau nna dang dawng wa magang she rai wa sai i?DAI gum hpraw ni hpe le,yangon ga na shwe dagon gawk ngu de alu sa bang yang pyi naw NANG ZAHKUNG TING YING hpe MYEN NAT ni garum na wa,ya gaw TINANG a MUNG DAW kaw na,KAHPU KANAU shada sai chyup ,ntara ai hku tam la ai, gumhpraw hte TINANG a AMYU hpe bai nhtang sat ai gaw nkaja ai maga de NADU dik sai wa ,NANG nan rai sai.KAGA,KYAT HPUT ,WUN GYI CHYUK hte WUN GYI WUN GANG,HLUTDAW KOSALE ni mung,AMYU a matu hpa n galaw ai hta sha n ga tinang lu su na lam sha tam nga ma ai,tinang a masha ni MUNG up ai shara hkan e dung anhte a AMYU a matu mi hkoi akyu nga ngu ,grai myit mada tawn da ai re wa,hpa mara nlu ai anhte a sai daw sai chyen rai nga ai slg,LAHTAW BRANG SHAWNG hpe pyi nhkye la, n garum lu ai ni she rai nga ma ai.ANHTE W.P. SHA NI ndai ni hte seng nna sung sung li li myit yu ra na saga ai .
- August 22, 2012 at 10:30 PM
- Mau Jin mau Jin said...
-
Ting ying nang mari ai hpyen la ni hpe, an hte bai mari la na re zawn, nang jaw ai manu hta grau jaw n na, nang hpe luk su su kau na re. Nang mari ai hpyenla na baw kaw gap jung ya na ni re hpe matsing da u. Ting ying nang gaw lusihpa aq luk suk gaw byin na re, nga rai du mung byin wa na re, sumsing chying hka gaw n lu hpaw na re yaw. Karai Kasang aq hpyen hpung KIA hpe nang galoi n dang ai hpe ja ja sawn yu u. Myit malai na ten naw nga ai.
- August 22, 2012 at 10:35 PM
- share naw said...
-
Ting ying e nang hpe gaw grai matsan dum dik sai , ya nang na na nlu nga sai ,kyuhpyi nna myit malai ai hte nang galaw nga ai bungli ni lawan tawn kau ni yaw .
- August 23, 2012 at 11:06 AM
- AZAU PAJAU said...
-
Zahkung Ting Ying hpe mung jinghpaw ni WANTED shapraw ra sai law asak gadun mayu nu ai dai miwa dingla hpe la kau saga law.
- August 23, 2012 at 12:51 PM
- Anonymous said...
-
Dingla wa Ting Ying e nang hpe anhte Zahkung amyu lakung kaw na Jahtawng htu n-htang let shapraw kau sai .. Ya nang gaw Si wa hka rai sai myit malai tim hpanghkrat mat sai!
Yawng Hkum
- August 24, 2012 at 12:11 AM
- Anonymous said...
-
Myen Jum Zahkung e, Nang gaw hpa baw bin na wa, Myen sawa hpe dai daram kam let, garum ya nga a ta? Anhte Wunpawng ni nang hpe hpa baw HKA Kaba wa kap taw a ta? Nang Anhte Wunpawng ni hpe HKA ji taw ai ga i? Nang gwi ai re yang Shawa masha man hta anhte je yang hkat ga le. Nang grai kam ai Myen Then Sein hpe mung Shaga wa rit le yaw.
- August 24, 2012 at 3:33 PM


c: text/html

text:
Ya yang Wai Maw ginwang Awng Mye (1) hte Awng Myen (2) mare hta Du Kaba La Tsaw woi awn ai Shanglawt Asuya hpyen hpung ni hte myen ni bai matut gap hkat taw nga sai lam shiga mung na chye lu ai.
HKA YA MAJAN ZUP ZI DANG LA SAI
Ya yang Wai Maw ginwang Awng Mye (1) hte Awng Myen (2) mare hta Du Kaba La Tsaw woi awn ai Shanglawt Asuya hpyen hpung ni hte myen ni bai matut gap hkat taw nga sai lam shiga mung na chye lu ai.
Labels: Jinghpaw Mung Shiga
9 comments:
- Anonymous said...
-
shiga ndai hpe.. sumla hte hkrat rai nna she mu hti mayu sai.. Karai wa.. Dukaba La Tsaw hte hpang hkan share shagan ni ntsa bau sin ya u ga....
- July 18, 2011 at 2:50 PM
- Anonymous said...
-
k k ahn hte wp myu sha sha re sha gan ni yawng ah n tsa nang wa shawng lam gaw na ka sat ga rum ya rit moi nang wa ah ah myu la kung re nga ai jue ma sha ni hka nan mung de shang ai sha loi nang wa ka sat ga rum ai zawn ya ahn hte w p myu sha ni nang wa hpe hkap la ai ni hpe nang wa hpe n chye ai nat jaw ai ni gaw roi rip dang sha taw ai nang wa hpe ja hpoi ah sawng taw ai dai ni yawng hpe wa k k ah ja ah na sha rin sha ga ya rit ma du ye su ah ah mying hpe gang let wa gaw hpyi nyem nga ga ai law amem
- July 18, 2011 at 3:18 PM
- Anonymous said...
-
lam sha gu hta k k gaw kyu hpyi let n gun la ga n byin mai ai ngu hpa n nga ai ahn hte k k hpe hkap la kam sham ai ni ah ma tu gaw k k gaw ah dan ah leng sha tsun da ai re shi ah chyoi pra ai chyum lai ka gaw ngai gaw bum lang de ma da yu n ngai ngai hpe ga rum na gaw ga nang na pru na ah ta la mu hte ah ga hpe hpan tawn da ai yehowa gaw ahn hte w p myu sha ni yawng hpe ga rum la na ra ai kam sham ai myit gaw lam sha gu hpe ma dang dep la lu na ra ai
- July 18, 2011 at 3:22 PM
- Anonymous said...
-
wa k k e du ga ba la tsaw woi awn let shawng lam hta ma jen je taw nga ai nang wa hpe kam sham taw ai ahn hte w p myu sha ni ah hpyi nyem ai n sen hpe ma tsan dum hkap ma dat ya rit law ahn hte w p myu sha ni hpe ga rum na gaw nang wa 1 sha nga ai ahn hte w p myu sha ni gaw ka ji ka dun ai ni re nga ai law ma sha ah roi rip ai hpe sha hkrum sha taw nga ai ni re nga ga ai law ma tsan dum la rit w p myu sha ni ah hpyi nyem nga ai ma dai n sen hpe wa ma tsan dum ga rum la rit ma du ye su ah myit hpe gang let hpyi shawn dat n ngai law amem
- July 18, 2011 at 3:30 PM
- Anonymous said...
-
Tengman ai majan teng teng dang na. Tengman ai mungmasa, tengman ai amyu, tengman ai majan gasat nga. Majan gun ai gaw YEHOWA KARAI KASANG rai nga. Dai tengman ai YEHOWA anhte maga lawm yang mungkan ting ninghkap tim hpa hkrit tsang shara n nga ai. Wungpawng mungdan shanglawt hpung hte wunpawng myu sha ni yawng a ntsa KAWA, KASHA, CHYOIPRA AI WENYI kaw nna mau hpa atsam machye machyang tut e a jaw ya nga u ga. Hkum hkrit wunpawng!!! Karai Kasang amyu sha ni yawng a ntsa mau hpa magam bungli galaw nga ai. Moi mung galaw ai, ya mung galaw nga ai, du na aten hta mung matut galaw na sha re. YEHOWA GAW ANHTE A ALPHA HTE OMEGA!!!
- July 18, 2011 at 6:38 PM
- Shanghtin said...
-
na chying wa kabu hpa shi ga rai nga ai n dai zawng re shiga ni lu hti shagu grai myit pyaw ai hku re, myen ni mang she n dan hti hkra lu sat ai lam matut galaw ra na hpe mung ja ja galaw sa wa ga !!
- July 19, 2011 at 3:33 AM
- myu sha 1 said...
-
WA e... awngdang la lu sai n'dai majan a matu chyeju shakawn ga ai law.matut n,na raitim hkawmsa wa na W.P sha ni a hkrunlam ma hkra hpe naw lam woi awn ya rit MADU YE SU mying gang kyu hpyi ga ai law.... WA E....A MEN.....
- July 19, 2011 at 8:20 AM
- Shihterau said...
-
Halleluya... Amen.. Amen... Amen...
- July 19, 2011 at 11:10 AM
- Umasalum said...
-
Tsawra ai Wunpawng myusha hte..myutsaw kahpukawa ni e....Yaten Sadi ra na gaw....Junta Hpyen phung ni gaw Shan armed force group hpe .. n sim n sa..shamyit na hkyen ai hpe mu lu ai.....Dai re majaw ...Dai hpe Shanhte hte laga hpyen phung..Lu shazim ku ngut yang...
Anhte...KIA maga...gara hku galaw sawa ngu hpe .n chye tsun ai re dai majaw. jin jin rai nga na grai a hkyak la nga ai ....sadi na nga ga...
- July 20, 2011 at 10:00 AM

robotstxt: allowed

filter: keep


text:
May (20) Laban
Wunpawng Mungdan Shanglawt Asuya Sam Mung daju Dap Ba (4) ginra rai nga ai Mungli hte Mankang mare dingsa hta May (19) ya shana daw hkying (1:00 - 6:30pm) ten KIA Dung (9) na myu tsaw share ninghkring ni hpe myen hpyen asuya a dap (123) ni laja lana gasat wa sai lam shiga na chye lu ai. N dai majan hta myen maga na law law wa hkala ai lam shiga na chye lu ai. Myen hpyen maga na hkala hkrum ai hpyen la ni hpe (Na Wai) ngu ai hkauna pa kaw wa gahkyin da ai lam buga masha ni kawn na chye lu ai.


text:
Mungdan asuya ngu ai mying hte myen mungdan hpe woi awn nga ai myen asuya gaw, mungkan hpaji gade chye tim Hpan Wa Ningsang Chye Wa Ningchyang Karai Kasang hpe nlu la ai ni hkrai woi awn nga ai re majaw myen mungdan gaw ZAIBRU JANG NTSA KAW GAW GAP DA AI NTA hte bung mat sai. Lamu marang hte nbung laru ni gaw yawm mat wa ai lam nnga ai hta n-ga lani hte lani grau ja wa ai majaw dai nta gaw hten bya nna poi lawm mat wa na ten du sai. Hkrang sha ngam taw sai nta htingkraw hpe nbung laru kaw n poi lawm mat wa na matu asak matut gumhpraw lap 10000/- mi dan hpe 15/06/2012 ya shani kawn galaw shapraw lang hpang na hku rai masai. Lachyum gaw ya hkyak hkyak mungdan a shang gumhpraw hta pru gumhpraw grau law ra ai majaw NA GADOI DI LA NNA SHABYI GAN GAPA AI lachyum rai nga ai.
Maga mi hku yu ga nga yang shabri shabrai nlaw ai majaw mungdan kata ninghkap gumlang wa ai ni hte hpyen dap de lang ra ai grai law ai majaw mung rai nga ai. Ndai shabri shabrai ni hpe mung shata mi shata lahkawng sha jat ya nna ngut mai ai bungli nre majaw da sang nan lak san gumhpraw nan bai galaw shapraw la ra ai hku re. Ndai gaw myen asuya a (MYIT HTUM AI WA A JUM JU) nga ai baw nan rai sai. Mungkan kaw na shang gumhpraw gaw nnga re majaw tinang nan gumhpraw galaw shapraw la ra ai lam rai nga ai. Ndai zawn rai loi lam tam, gan gawat ai bungli hte mungdan gaw gap yanggaw ZAI BRU JANG NTSA KAW NTA GAW GAP AI myidi wa hte bung nga ai.
Dai majaw ndai ten hta KIO/KIA ni hku nna gap gasat jahkring lak mat htu dat jang nsa hti si mat hkyen sai myen asuya hpe asak bai matut ya ai hte bung na. Hpa majaw nga yang myen asuya hte KIO/KIA gap gasat jahkring lak mat nlu htu shi ai majaw mungkan kaw nna sut masa chyinghka wanglu wanglang hpaw ya na matu dau taw nga ai re. Dai majaw tsaw ra ai Chyurum Wunpawng Sha annau ni KIO/KIA Ningbaw Ningla ni a ntsa e chye na ya na re ngu kam ai. KIO/KIA gaw grai gap mayu nna gap noi taw nga ai ni nre. Annau ni myen gumshem a kata kaw na htani htanalawt lu na matu re ngu chye na hkap la ya na re ngu kam ai.
Sau Nan Du
08/06/2012


text:
Wunpawng Mungdan Shanglawt Asuya Ginjaw Shara rai nga ai Laiza mare Shanglawt Balik Dap na Balik langai mi April (7) ya shani tsi nang nna hka shin lawng kawn di hkrat si mat ai lam shiga na chye lu ai. Hkrat si ai balik hpe dai ni makoi mayang na re lam hpe mung na chye lu ai. Bai lai wa sai bat hta Shanglawt Immigration masha gawn hkang dap kaw na Du Tau Tu Raw mung kani hpraw htu shut nna namdum kaw si rawng lai mat wa sai lam hpe mung na chye lu ai. Wunpawng Mungdan Shanglawt Asuya kawn nang hpam kani pat hkum ai lam gaw mung shawa hpe sha pat shingdang ai n re sha magam gun hpyen du, hpyen ma ni yawng hpe mung pat ai lam galaw sa wa ra ai nga buga de na myit su ni Jinghpaw Kasa de tsun shana wa ai.
KIA BALIK HKA LAWNG HTA HKRAT SI
Wunpawng Mungdan Shanglawt Asuya Ginjaw Shara rai nga ai Laiza mare Shanglawt Balik Dap na Balik langai mi April (7) ya shani tsi nang nna hka shin lawng kawn di hkrat si mat ai lam shiga na chye lu ai. Hkrat si ai balik hpe dai ni makoi mayang na re lam hpe mung na chye lu ai. Bai lai wa sai bat hta Shanglawt Immigration masha gawn hkang dap kaw na Du Tau Tu Raw mung kani hpraw htu shut nna namdum kaw si rawng lai mat wa sai lam hpe mung na chye lu ai. Wunpawng Mungdan Shanglawt Asuya kawn nang hpam kani pat hkum ai lam gaw mung shawa hpe sha pat shingdang ai n re sha magam gun hpyen du, hpyen ma ni yawng hpe mung pat ai lam galaw sa wa ra ai nga buga de na myit su ni Jinghpaw Kasa de tsun shana wa ai.
Labels: Jinghpaw Mung Shiga
2 comments:
- SIN HPRAW PAN said...
-
Jinghpaw Kasa kaw na chyeju hte Wunpawng Mungdan Shanglawt Asuya Ginjaw Du salang ni hpang de shana ya rit..... Ya na zawn mungkan mungdan shagu na Wunpawng myu sha na nanhte matu ayan na kyu hpyi myit dum nga yang, Anhte Wunpawng Myu sha ni a Buga ginra na hta Nang Hpan hte Ka Ni hpe pat jasan sai nga ndau ai raitim tim ya na zawn kani hpraw htu shut na si law, Tsi nang na hka lawng hta hkrat si law nga na lu yang dik hkra myit npyaw ga ai. Karai Kasang gaw anhte Myu Sha ni hpe ndai zawn NANG HPAN HTE MYEN dip rip roi sat ai kaw na shalawt na na hkyen nga yang hpa majaw dai zawn rai na dip rip roi sha ai kata kaw naw taw nga ma ai ta? Gin jaw masing jahkrat na anhte a buga ginra hta ndai zawn re lam nnga hkra ja ja pat jasan sa na matu myit ra ai ngai langai myi a ning mu hku na tang madun mayu nngai..
- April 8, 2012 at 11:22 AM
- Unknown said...
-
lam shawng tai ra ai ni rai nga ai..
- April 8, 2012 at 3:50 PM


text:
Yup Seng Ing
September Yangon, Myanmar ·
Yawng gaw Ma Kaw jan USA mung de Sa di Myen Mung aq matu galaw Lai wa sai amu hpe garu taw nga ma ai.
Shi hku na Myen mung hpe kaning rai lahkam Woi na ngu gaw shi hte shi aq ni nawn ai Myen manang ni Sha chye Na re.
Anhte Myusha ni gaw 2nd class citizen hkrai byin taw Ai. Tsun mayu ai gaw, moi mung Ja wa hpe Madat hkra galaw ra Ai. Ya mung Ma Kaw jan hpe Madat hkra shani ra Ai. N-Dai zawn re gam maka hpe n-galai yang prat tup anhte gaw "defense" maga de re taw nga Na re.
Shi galaw mat Ai yawng gaw Kachin ni aq matu Grai tsang ra Ai. Dai majaw anhte yawng gaw ya ten Baw Sang Kru hpe register galaw Na lam hta na grau ahkyak dik gaw Myen Mung aq lapran hta Gwi Gwi shang tsap lu ai amyu Kaba tai na re nga Ai.
Atsam rawng ai, Ningja rawng ai, Tsun gwi ai, Marai rawng ai shinggyim langai hkrai lata ra Ai aten re.
Myit hkrum yang she Ndai "talent pool" pru wa Na re. Masha mung law law pru wa Na re. Garan taw yang n-gun yawm mat Na re.
Garu taw yang mung Ga sha jan mat Na re. Dai majaw "next step, action" hpe jawm myit let n-dai lam hpe Gwi Gwi a-dawt ga.
Ma Kaw Tsun ai Ga hpe bai Jai Lang ga "without the support of the people nothing will happen". Anhte dum ra ai gaw dai "people" Gaw Anhte re majaw, Anhte aq gam Maka mung Anhte aq lata Kaw re nga ai.
Ahkyak yang sai ni ai ngu majaw ya ten Sai n-ni hkat yang galoi...?
Anhte aq Kachin People Conference galoi galaw Na kun?
Lawan dik ai hku Hkrang shapraw shangun mayu ga ai.
myusha lam hta
Yup seng Ing


text:
Wunpawng Mungdan Shanglawt Asuya Dap Ba (3) Ginra rai nga ai Mai Ja Yang hte Loi Je mare lapran kaw March (24) ya shani myen hpyen hpung ni hte KIA myu tsaw share shagan ni laja lana gap gasat lai wa sai lam shiaga na chye lu ai. N dai zawn gap gasat ai hte myen hpyen maga na tat-yin-mu (Dap Up) langai hkrat lai wa sai lam hpe mung na chye lu ai.
MYEN DAP UP LANGAI HKRAT
Wunpawng Mungdan Shanglawt Asuya Dap Ba (3) Ginra rai nga ai Mai Ja Yang hte Loi Je mare lapran kaw March (24) ya shani myen hpyen hpung ni hte KIA myu tsaw share shagan ni laja lana gap gasat lai wa sai lam shiaga na chye lu ai. N dai zawn gap gasat ai hte myen hpyen maga na tat-yin-mu (Dap Up) langai hkrat lai wa sai lam hpe mung na chye lu ai.
Labels: Jinghpaw Mung Shiga


text:
4 comments:
- Anonymous said...
-
Anhte Myu sha ni Hpe daini na aten du hkra , lam woi nga ai Kio/Kia ningbaw / la , share shagan ni yawng Hpe hkungga jaw ai.
- February 5, 2012 at 2:26 PM
- Anonymous said...
-
Share shagan ni yawng hpe hkungga jaw dat ga ai. KIO prat dingsa a gring nga u ga.
- February 5, 2012 at 3:12 PM
- myu tsaw mung tsaw said...
-
laga amyu baw sang ni a lam hpe atsawm sha sagawn yu ti she FEDERAL hpe jahta ga loo..karen myu ni gaw shan hte kata kaw group 5 ram brang,shada kashun sha hkat nga ma ai.mon myu ni mung hpyen n gun 2000 daram sha nga ai.kareni myu a hpyen n gun mung n nga ai.CNF hpung ni hpe gaw hkang ni tsun ai gaw damya she re nga,kadai pa n ra,hpyen n gun 800 jan sha nga ai.sam myu ni mung 2 brang,shada pi n te hkat,ya gaw myen sawa hte dai amyu baw sang ni yawng gap hkat jahkring latmat sen htu kau,an hte w.p myu sha ni hpe gaw FEDERAL a matu gap mu nga n gup ga hte gaw tsun,ta tut gaw n garum,asak ap nawng,du baw,sai hkaw ai gaw an hte w.p myu ni sha rai nga ai..dai zawn gap hkat jahkring,hpyen n gun mung n nga ai,amyaw amya re ai karen,sam,mon,hkan,,,,,, ni hpe wa kadai myen sawa wa FEDERAL hku jaw na ta?an hte myu ni mung dai zawn re ai ni hte FEDERAL hkrai jahta nga yang gaw shawng lam myen sawa hte mung masa jahta gaw yak na hpe mu ai..ti nang kaja myit kraw kata ra sharawng ai hpe mung tsun ga,RA SHARAWNG AI HTE RA RAWNG AI gaw n bung nga ai.laga amyu sha ni hpe agam nga yang gaw an hte w.p myu sha ni a shawng lam hpang hkrat wa chye ai.ti nang a amu hpe shawng shangut la n htawm manang a matu bai myit ya yu mai ai...dai majaw ti nang a gam maka hpe shawng ka la ga ngu,yawng hpe hkung ga let....
- February 5, 2012 at 4:42 PM
- Marit maroi said...
-
UM law..hkau myu tsaw e, Sam ni, Panlong ga madu ni pi federal lam nau ntsun masai. Myen hte Kachin hkrai federal na hku kun???? loi gaw na jan wa ai maga de rai wa saga ai law. Pawngyawng myusha ni yawng myit n yawm mat ayng lawan dawdan la ga. Federal kun? Independent Kachin Land kun??
yawng myit yu saga...
- February 5, 2012 at 9:38 PM


text:
***********
By / Myutsaw Kasa
21/11/2016 ya shani kaw na Munggu kaw daju ai myen hpyen ni gaw Munggu mung mare masha marai (30) ram hpe rim zing da nna Munggu mare shinggan e nga ai KIA ni lawan n'yen ya jang dai rim da ai mare masha ni hpe sat kau ya na ngu jahkrat shama, shagyeng nga ma ai lam, ya na zawn myen hpyen dap gaw "Mung masha hpe makawp nga ga ai" nga tsun shapoi masu nna Muslim ISIS Nchyun Shanang hpung ni zawn mung masha ni hpe rim zingri nna jahkrit shama nga ai re. Myen ni mare de sinat kaba ni gap bang wa ai majaw mung masha dum nta ni n'hten n'run u ga ngu yaw shada let myit rum dap hpawm ni gaw Munggu mare shinggan de pru yen mat sai re lam na chye lu ai.
Ndai shiga hpe hti ngut ai ni yawng myen laika hku ka gale la nna shara shagu ladat amyu myu hte shiga garan jachyan shapoi sa wa ga ngu yawng hpe lajin dat ai.....


text:
Myen auya hte laknak lang Rawt Malan hpung ni a lapran simsa lam tam komiti ningtau ningbaw Aung Minn gaw shat sha hpawng ga’ang kaw na hkyi Makai (or) hkyi makai gam garan ya hkawm ai wa rai nga ai.
Aung Minn wa hpai garan ya hkawm ai HKYI MAKAI hpe Rawt Malan hpung nkau mi gaw MUK MAKAI shadu nna mungdan ting gap hkat jahkring sign shawng htu mayu kyin gadau taw nga ma ai. Ga shadawn KNU/KNLA hte RCSS/SSA ni gaw Aung minn wa hpai hkawm ai hkyi makai hpe muk makai shadu nga ma ai.
Thein Sein wa gaw dai hkyi makai hpe n manam hkawn hkra atsawm sha shachyip shakya mawn sumli tawn nna Rawt Malan hpung ni hpe tsun shanyam ap ya na matu Aung Minn wa hpe lit jaw shatsam tawn ai rai nga ai. Dai Makai (ahtuk) hpe ndai ten hta rai nhpaw shi ai, mungdan ting gap hkat jahkring sign lu htu shangut ai hpang she aten masa hpe yu nna hpaila tam nna hpaw dat na hku rai nga malu ai. Ya pyi gaw Aung Minn wa hpai gumlet hkawm ai nau na wa ai majaw dai MAKAI (ahtuk) nau nchyip wa sam sai, loi li manam hkrang pru wa magang sai. Gasat ra ai maigan hpyen nnga ai re raitim 25/02/2014 ya shani Mikhtila mare makau kaw galaw ai myen asuya a hpyen shaman shakyang lamang gaw Rawt Malan hpung ni hpe mungmasa hte hparan na malai hpyen masa hte ginchyum dat shakre kau na ngu ai masing nan rai nga malu ai. Mungdan ting gap hkat jahkring sign htu ngut ai hpang mungmasa jahta nhkrum hkraw jang, 2008 constitution a kata de nlu gang bang la jang, dai MAKAI (ahtuk) kata kawn Minn Aung Hlaing pru wa na ra ai.
Ndai hte seng nna tsaw ra ai laika hti shawa masha hkawp myit su kaji kaba ni hpe teng byin ai mabyin langai mi hte la’kap nna garan gachyan mayu ai re. Lai wa sai 1971, 72 ning daram hta re, dai ten hta lahta sam mung hpe laidi nna Thai mungdan kaw na sinat laknak ni sa hpai la garum ai kaw na du wa ai VDF gyijum (xxx) gaw lam lapran kaw byin ai mabyin ni ngai hpe wa tsun dan ai. Gahtawng langai mi kaw du ai shaloi nta langai mi kaw shanhte shadu gun ai shat wa jawm sha na matu SHAT SHA HPAWNG GA’ANG KAW hpyenla langai mi HKYI MAKAI hpaw dat ai majaw dai wa hpe yawng jawm htawng matsut tawn ga ai nga nna ngai hpe wa tsun dan yu ai. Manang ni yawng masin loi kawp mat ai hpang dai hpyenla wa hpe atsawm san yu yang dai hpyenla wa ndai hku tsun ai da.. e.. ngai mung Balawng num ni malap da ai LENGHPUN MAKAI rai na re ngu nna hpunpawt langai mi kaw taw nga ai MAKAI hpe atsawm sha hta gun nna nanhte myitrum ni yawng hte shat sha ai shaloi yawng hpe jaw sha mayu ai majaw re law nga nna bai tsun tawngban wu ai da.
Dai hte maren daini Aung Minn wa shakut ningwan hkawm nga ai mungdan ting gap hkat jahkring sign htu lamang mung dai SHAT SHA HPAWNG GA’ANG KAW NA HKYI MAKAI hte bung wa na masa nga ai. Dai majaw Aung Minn wa hpai ya ai MAKAI kata kaw gaw HKYI (Minn Aung Hlaing) wa rawng taw nga ai re hpe dum ga. Yawng jawm htawng matsut kau na matu jin jin hkyen tawn ga.
By-Sau Nan Du
JPKS link


text:
Masha hpan nkau hpe n-kaja ai ngu tsun ai hpe pawt ai ninghkap ai, teng sha kaja ai ngu mu yang gaw Maigan n-pru wa ra sana n-hten? Kaja nan "maigan pru-shang laika buk" ni zing na matu daram tang shawn/kam hpa mai ai Asuya rai taw nga yang gaw Yangon de bai n-htang wa nna nga mat ai gaw htuk manu dik ai ngu mu ai.
Tinnang UN hpe jaw da ai sumrai ni hpe bai n-htang yu myit dum ga ngu nna sha lajin mayu ai. Masha ni tinnang hpe laknak hku nna jai lang n-hkrum na matu sadi ga.
Hta n-ga, ngai mung German kaja ai ngu tsun ai Jew n-mu ga zawn Japan kaja ai ngu tsun ai Miwa masha dai ni du hkra n-mu yu shi ai. NPT Rapdaw kawn NLD+USDP+Tatmadaw yawng daram madi shadaw ai majaw Mungdan a Tara Kanu rai mat sai "Myo Saung Upadi" ngu gaw 'Racist law' nan re hpe n-malap ga.


text:
Ya gade nna yang ndai Myen ni shada sat hkat nat hkat nna mungdan hpe magra da nlu ai aten ni wa magang sai. Myen ngu ai gaw nhkru nkaja ai gaw hkri tung kata kaw nna lawm wa ai myu sha ni re. Myen gaw nmasu lu yang nan nchye nga ai myu re. Shan hte a Kungbawng rudi hta tinang a, hkaw hpe nkam jaw ai majaw hpunau chyaw, kawa, kanu hpe sat na mung gwi gwi rai ma ai,. Tibaw hkaw hkam wa hkaw hkam byin wa ai hte tinang a hpu nau ni yawng ngu na daram sat sharu kau ai. Kungbawng aru arat ni hpunau chyaw dinghku de hkat ai. Dai majaw mai gan labau sara ni Kungbawng hkaw hkam ni gaw hpunau sha da (kanu kawa langai sha, kawa langai kaw nna shangai ai) la hkat ai majaw mana hkaw hkam zawn re muk pru ai, bawnu nhpring ai ni muk hkaw hkam tai ma ai nga kada ma ai.
Tinang ngwi pyaw na matu kanu kawa, hpe sat na mung gwi gwi sha re. Shanhte a ga malai hta (gadai si yang si, ngai kaja jang rai sai) betu te te, nga te ma yin pi yaw, ye yin min hpyit (gwi jang hkaw hkam tai), n dai zawn re tinang ngwi jang rai sai kadai hpa byin byin ngu ai ting gyeng myit masin hpe madung tawn ai myit lai len ni nga ai myu ni re. Galoi mung kaja wa ai baw myu ni nre. Ya muk democracy tup hkrak wa lu lu, ganing re mung masa ladat wa lang lang myen ngu ai myu ni gaw ngwi pyaw simsa ai mungdan tai lu na nre.
Mungdan langai galu kaba ngwi pyaw wa lu na gaw ladat hta myit jasat lailen she madung re. Communist wa rai rai, Monocracy wa rai rai, Democracy wa rai rai myit san seng yang ngwi ngawn ai mungdan gaw de lu na re. Bagan prat kaw nna Thein Sein prat du hkra myen ni up hkang lai wa sai myen mung e gara prat hta wa ngwi ngawn lai wa sai ta?
Anhte a Jiwa ni myen a sat lawat hpe nchye ai majaw ga ngwi gangawn hta yawng nang lai mat sai. Anhte mung shaning (60) jan jam jau mat sai. Rai nu ga lai wa sai ten na hpe hpaji la nna ya lang bai nbyin hkra sadi ga. Moi na Jiwa ni gaw myen hte n ganawn yu ma ai majaw myen a myit masin hpe nchye ai, myen a abawp ai hpe kam shut mat ai re. Jiwa ni kam shut ai hka hpe ya kashu ban du hkra hka wa kau ra sai. Ram sa ga. Anhte jaw kau ra ai manu jahpu gaw law dik mat sai. W.P buga shara shagu hta hkrap kadu nga sai, Kasha, kanu kawa, kahpu kanau tam shamat ai hti ndang sai, miprwi ndang pru jin mat sai, hkrap jin nna shagri she ga gabrap pru mat sai (dai shagri hka ai, nam chyim gaw galoi du hkra hkam sha na ta?). W.P buga na maling, zinlawng, hka shi hkanu, bum pa layang yawng mung nhtang hku rai mat sai. Mali hka nu kaba mung nhtang hku lwi wa na ten du wa magang sai. Ya ya jang mungdan hpe hkye hpang ga nga yang pyi shaning kade na, na nchye sai, Myu sha ni a myit masin hpe hpa hte shamai na, ndai ning ma hkang ni galoi mishe....???
Moi kaw nna manawn masham, kashun gashe re jahtawng nhtu ai myen ni ya ralata poi ngut tim nang shoi nang sha nga nna mungdan kata nru nra byin wa na share, moi mung democracy lu masai dai shaloi mung gashun sha hkat nna colony prat hta grau sawng mat ai nrai ni, ya mung zawn zawsn sha re. Ndai zawn re ni hte myit nhkrum lawm ai mung K.K lajang ai re. La yu taw ga.
Mau mwi hta, wadu hte hkang hkyi gasat hkat ai hpe galang gaw myi mu simsi hte la yu taw nga nna lahkawng yan ba kalawp si mat jang she kan hkru hkra sha la ai galang a ladat hpe ya anhte lang yu ga le. Nau ntin ga, aten ning htoi gaw an hte Myu sha ni a lata kaw du wa na ra ai. Myen a ralata poi gaw anhte hte ding tawk nseng ai. Myen hte simsa lam nla ra ai, anhte gaw Jinghpaw Wungpawng... shanhte gaw Burma!


text:
Wunpawng sha ni a "Awng Padang, Yehowa Karai Kasang" hta tut kam hpa, sak hkrung sa wa ga law.
Tsaw ra hkung galet,
Jinghpaw wunpawng mungdan,KIO/KIA,ning baw kaba Mr.Lanyaw Zawng hra, Dap awn daju Du Kaba Gunhtang Gam shawng, ning tau Dap awn daju Dukaba S.Gun Maw, Mungdan hte Amyu hpe pu gang sin machyi, nhtoi shang hkawng woi gali nga ai, majan pa hta ta tut hkum hkrang asak ap nna sai hte galai shakut nga ai, KIO/KIA-hpyen Du kaji kaba, hpyenla hpyen num, Kaji kaba yawng hte Chyurum Wunpawng sha yawng hpe, 2012shaning ning nan, (51) -Rawt malan ten hta yawng hpe na chying ndang tsun hkra chye ju dum hkung ga let, sum tsan USA nna shakram dat nngai law. An hte a majan Aung Padang, hpan Madu Karai Kasang hpe mung grai chye ju dum nngai.
Hpan Madu Karai Kasang chyeju sha mahkra hpe dang di lu ai majaw, myen hpyen, mayam lata na lawt na matu K.K hta chyu kam hpa manoi manat shakut sawa ga law. (Tsaw ra ai Jinghpaw Wunpawng Amyu shani e, Mungkan e dan dawng ai amyu, mayam a lata na lawt ai amyu, Galu kaba ai amyu, tai mayu yang ndai chyum mung ga hte maren asak hkrung sa wa mu yaw)- shing nrai yang mayam ta hta rawng ai myu tai mat na myitdai nga nna, (27-3-1927) shani Sara kaba Dr.Hanson chyum laika ap yang tsun ai ga hpe, dai ni anhte Wunpawng Sha ni galoi n malap adum nga ga law.
Dai ni mungkan a ninghtoi daram rai nga ai America mungdan hpe yu ai shaloi mungdan hpa awn ni yawng chyum laika hte maren woi awn sawa ma ai. Shawng na president Goerge Washington wa General kaba rai tim shi hpyen du kaji ni hpe kauda nna, nam de shi hkrai shang nna Yesu zawn America a matu aja awa kyu hpyi ai lam hpe labau hta mulu nga ai. Ya shang lawt lu ai hpang mung Karai a chyeju hpe tut shakawn ma ai. Shara magup hkan God bless USA, pray for America, US Dollar hkan mung Karai Kasang hpe tut dum na matu In GOD WE TRUST nga shakap da ma ai. Dai majaw mung kan e dan dawng ai re. Ngai America du na yup mang pyi nmu ai K.K a tsam hte sha du ai re.
Mungkan ting England, Ireland, Germany, France, Italy, Norway, Japan mungkan de, ILO-Democracy conference ni lung sai.USA president wa mung, Mr. Duwa Zau Awng on behalf of my people, I warmly welcome you as a new born American son -2010 hta laika shagun wa ai. Bai nna nang Burma e Democracy matu htawng grai rawng sai. Ya million and millions Americans ni a matu political ningmu hpaji jaw rit nga wa ai. Ngai nam kata na sawa ai wa hpe dai hku tsun ai gaw Karai Kasang a chyeju san san sha re.
Ngai mung Gumsan magam Obama hpe nang gaw USA a President sha nre, World Democrcy leader rai ndai. Dai ni north most of burma, Kachin ethnics ni hpe Burmese regime gaw majoi sat nat ai majaw, they can not eat well, sleep well, they always weeping and crying rai nga ma ai. Shanhte hpe mung hkum malap kau mi. Anhte Kachin ethnics ni mung 2nd -World war hta 101, Kachin Rangers hku mung asak sum shakut lawm sai ngu tsun sai.
Tsawra ai Chyurum Wunpawng Nu Wa ni yawng hte e.. KARAI KASANG HTA CHYU MANOI KAM HPA sak hkrung let shakut sawa ga law.
Hkung ga let, Mung masha shangun ma,
Duwa Maran Zau Awng (USA)
Matsing : ngai gaw 2010 shaning hta e hight blood pressure seriously byin, stroke byin mat nna myi atsawm nsan ai lam byin mat nna laika ka grai yak mat ni ai. Sharai hti ya mi ngu myu hpe tsaw ra myit hte ai sha re sai.


text:
Tengman ai Tara dawdan gram lajang sharai ya ai tara slg tara agyi zawn mung rai nga ai. Shiga hpe jaw ai n'jaw ai ngam tawn n'mai, mu ai hpe mu ai hte maren, nga ai daram nga ai hpe tsawm ai hpe tsawm ai hku asan apra magap da n'mai, shihtawn shi shabra ya ai ahkyak dik ai jak rung kaba langai hte mung bung ai. Sum tsan myi kaba, na kaba, bawnu kaba hte bung ai.
Media mung masa prat, gum san lata shagrau prat, media ra lata shingjawng prat, media gat lawk, media hpaga ginlen prat, media majan prat she du nga sai. Dai ni chyurum ai annau ni mung media laknak kaba hte ja ja ningmu jawm shaw mahkrun jawm tam lu ai ten hpe manu shadan nna lawan htim gasat shamyit ra sai. Dai ni myen ni shapoi lawm ai kara shiga dap gara nsen htawn shapoi dap mi rai rai, madu myen myu a matu hkra machyi na zawn re hpe shiga ngam kau ya ai. Shiga manai kau ya ai tara masa hta hkra n'hkra re hku manai makai shanut htawn shalai nga ai hpe annau ni hkam sha ra nga ai zawn media majan hta annau ni loi matut shaja ra nga ga ai. Media hta English hku shanhte law law shiga masu lu shabra hkra galaw lu ai, dai ni annau ni tim tinang lu ai shiga ningmu mabyin ni hpe law law, myu hkum hkra lawan ka shabra ra nga ga ai. Annau ni hte seng ai shiga ni hpe ga hkum hkra hku ka shabra len shabra ra nga ga ai, shaloi she mungkan mungdan law law gaw annau ni a lam hpe grau chye wa nna grau madi shadaw wa na re.
Dai ni annau ni a rawt malan hkrun lam a lachyum hpe lawan lawan asan pra mungkan na chye wa lu na re zawn annau ni a mabyin masa hkam sha nga ai hpe asan lawan chye wa na re, dai gaw annau ni hpe mungkan na dai ni na hta grau madi shadaw garum n'gun chyawm dat wa na masa kaba lahkam nan re. Dai ni media majan a majaw annau ni a lam hte mabyin kaja hpe grau chye wa ai zawn tai hpyen wa a nhkru n'shawp ai matse labye tara n'lang hpawdan hpawlam ladat hpe grau chye wa ai zawn myen laika english miwa gala laika ni hte sha n'ga annau ni du nga ai mungdan na laika ni hte law law lu tang madun ka madun mat wa lu yang annau ni a Padang hkrun lam majan gaw lawan awng padang dip la lu na re.
Media majan hte lawan htim gasat ga. Lu ai chye ai atsam yawng hte ya jang n'sim n'sa gasat ga. KNO ni hku nna madung lit la n'gun shadat numshawn woi shaw lu yang gaw majan masam sa na re.
Goi... tsaw ra dik ai ma yan nau ni garen nga ma dawng, hkrap nga ma dawng, Wa, wa na hpe la nga ma dawng.
Masin n'si masin machyi ai oi.... Shanglawt lu ra sai....... RAWT.
Baren Numraw


text:
Shawng nnan hku nna, Anhte Wunpawng ni gaw, Maka Kap ai Ni re ngu tsun mayu nngai.
Lai wa sai bat hta, US e nga ai jinghku langai mi hte, nam-up jahta byin ai hta, Ngai hpe ningmu jat wa shangun ai ga ni madat la lu ai. Dai jinghku wa hpe mung grai chyeju kaba ai lam tsun mayu ai. Shi hte ga shaga byin ai majaw, ndai laika ngau hpe ka byin wa ai re. Anhte Wunpawng myu sha ni a Maka Kumla hte seng nna; Ngai chye na, hkawn hkrang ai daram, laika ngau ka na matu, grai shakut yu sai rai tim; Myen Pa Layang ga e mahtang nga kaba wa ai re majaw, Myen ga hku ka yang she, grau ka manu ai zawn hkam sha ai hte, Jinghpaw hku ka na hpe n wam taw nngai. Ga hkaw, ga si lang ai lam hte Jinghpaw Laika ka ladat (Grammar) ni hta, ra rawng gawng kya na hpe mung tsang ai majaw, ka yu na ngu myit magang, n kwi wa magang rai taw ai. Rai tim, ya chyawm gaw, tinang mu mada ai, chye na hkap la ai lam ni gaw, Karai a myit ra lam nan rai na re ngu myit mada let, Jinghpaw hku ka na hpe, n kung la nngai rai tim, myi ti chyip rai nna, tsam mariq n-gun dating let, pyip shapraw dat ni ai. Shut shai, ra rawng ai lam, lama ma nga ai rai yang, chye na ya na hpe mung, shajin dat nngai.
Dr. Ola Hanson, Anhte Wunpawng sha ni hpe, shaman ga tsun kau da ai ga ni hta, grai matsing hpa, namnak rawng ai ga ni lawm nga ai. Chyum Laika ap ya ai shani hta, 'Ndai Chyum Laika hte htep lahti rai, asak hkrung hkawm sa ai rai yang, Amyu kaba tai wa na rai ai hte; lama Chyum Laika hpe tat kau yang chyawm, amyu htum mat na ndai' nga shaman ga hte, dagam ga kapyawn nna tsun lai wa sai hte maren; Anhte Wunpawng Htunghking hta grai laklai ai Maka ni, Karai Kasang a myit ra, awng sharawng ai lam ni lawm chyalu re majaw, dai hpe n mai shamat ai lam; tinang hkum tinang shawng chye ra ai lam ni matsun kau da nga ai. Ya, Anhte ni 'Tinang hkum, tinang chye sani?' Bai myit yu ra nga ai. Anhte a Hkunghking hta, Mung masa lam, Sut masa lam, Hpaji Hparat lam, Makam Masham lam, Lam shagu hta, Karai Kasang ra sharawng ai lam ni nga ai hpe, bai myit yu shajang ga. Ndai Laika ngau hta, Mung masa lam hte seng na Karai jaw ai Anhte a Maka hpe, kachyi mi htawng madun na nngai.
Nye Wa ayan tsun ai ga nga ai; 'Ma e, Maka Kap U Yaw.! Maka n kap yang gaw, Nang kaman lila sha rai na ndai' da. Anhte ni, tinang a kasha ni hpe, sharin shaga ai hta 'Maka n kap ai' nga na chye hta, chye tsun shajang ga ai. Rai tim, hpa baw hpe tsun mayu ai rai kun nga gaw, chye na ai masha nau n nga na re ngu shadu ai. Bum ga e, moi nat jaw ji jaw prat hta; nga, wuloi, dumsu ni hpe, htau sat nna nat hpe jaw jau na matu, wudang jung da chye ga ai. (Madu Yesu a Wudang (Cross) n rai ai; nat jaw ai wudang ngu ai gaw, Nga {Wuloi(Buffolo), Dumsu(Cow)} hpe sat yang sumri hte gyit dun da ai, hpun (shing n rai) kawa shadaw hpe tsun ai re.) Dai wudang mung, hpun shadaw sha rai nga ai. Manau shadung mung, hpun shadaw sha rai nga ai. Rai tim, manu dan ai lam gaw shai nga ai. Hpa majaw nga yang, Maka kap ai hte, n kap ai shai ai majaw re. Hpun shadaw sha rai nga ma tim, Manau shadung hta gaw, Maka kap ai majaw, manu dan ai. Nat jaw wudang hta gaw, Maka n kap ai majaw, dusat dumyeng hpe gyit dun let htau sat na shara hku sha, asung jashawn mai ai hku re. Dai re ai majaw, Anhte Wunpawng sha ni yawng, tinang a Maka kap jang she, manu dan ai ni tai na ga ai. Maka shamat kau jang chyawm, dagam dala hkrum ai, manu n dan ai, kaman lika rai ai, nat jaw wudang tai mat na ga ai.
Dai re ai majaw, Anhte a laklai ai, Wunpawng Maka Kumla ngu ai, hpa re hpe chyawm myit yu ga i?
Shinggyim masha ni yaw shada ai, lamu dep ai Wahpang Langchyi (Babela Langchyi) gaw, Karai Kasang a myit ra lam n re ai majaw, Karai Kasang gaw, shinggyim masha ni a tsun shaga ai ga hpe, shanut kau ya ai hte; mungkan ting chyam bra mat wa hkra, amyu garan masat let, shabra kau ai lam, Anhte yawng chye chyalu re (Genesis 11:9). Rai tim, Galatians 3:28 hta 'Yuda wa ngu na mi n nga, Heleni wa ngu na mi n nga,' nga nna ka da ai hpe la-kap let, amyu htunghking ngu ai n ra sai, ngu tsun wa ma ai hpe, na hkrup nngai. Ngai chyawm, dai hku n mu ai. Karai Kasang lajang da ai hpe, Yesu Hkristu gaw n jahten na re. Myen ga malai zawn, 'Kanu Kawa ta hte ka da ai hpe, Kasha lagaw hte jahten kau ai' nga hku gaw, Yesu n galaw na re. Dai Chyum ga a lachyum gaw, 'Yesu Hkristu a Hkye hkrang la ai lam hpe, gara amyu mi rai tim; gadai mi rai tim, mai lu la ai' nga hku she re ngu kam ai. Karai Kasai gaw, amyu san da ai, masat da ai, chyam bra ai hpe ra sharawng nga ai. Rai tim, garan ginhka ai lam n byin hkra, Yesu Hkristu a marang e, bai kahkyin da sai hku re.
Anhte Wunpawng myu sha ni a laklai ai Maka Kumla gaw, dai kaw dan pru nga ai. Majoi Shingra Bum kaw na, Anhte nga pra hkrat wa ai hpang, gau-ngwi hte gau-ngwi, amyu bawsang ni hpe, san san rai nna, garan masat mat wa ga ai. Bawsang 6 garan ai hpang, Lahpai, Marip, Maran, Nhkum, Lahtaw nga nna, matut san da ga ai. Dai sha n ga, matut na mung, tinang a Htinggaw mying ni matut garan masat shajang ga ai. Dai ram sha i? nga yang; n rai shi ai. Tinang a Buga hta hkan nna, Nta mying naw masat chye ga ai. Ga shadawn tsun ga nga yang; Ngai gaw Jinghpaw Bawsang - Lahpai Amyu - Hpunggan Kasha - Mankang Nta na rai nngai. Lahpai hta Shadan Lahpai, Lahkum Lahpai, Pangmu Lahpai nga garan da ai hte maren; Hpunggan Lahpai ni hta mung, Gatrawn ni, Manmak ni, Ntap ni nga bai san da ai hku re.
Ndai hpe yu yang, Anhte gaw, san san rai hkra (Systematically byin hkra), rap rap ra ra, garan masat da chye ai ni rai ga ai. Rai tim, dai gaw Garan masat ai lam, san da ai lam (Classification, သီးျခားသတ္မွတ္မႈ) sha rai nga ai; Garan ginhka ai lam (Seperation - ခြဲျခားမႈ၊ ခြဲထုတ္မႈ) n rai nga ai. Ndai lam hpe n chye na ai, Myen ni gaw, Mung masa Lam hta, Anhte Wunpawng ni hpe, garan ginhka ai ni, magyep n kap ai ni (ခြဲထြက္ေရး), ngu mu shut nga ma ai. Dai shut ai. Anhte Wunpawng ni amyu san masat na saku ai rai tim; Anhte hta grau kahkyin gumdin ai, sai magyep kap ai amyu, mungkan hta n nga ai. Hpa majaw nga yang, Anhte hta, Mayu-Dama-Kahpu Kanau ngu ai Htunghking nga ai. Dai laklai ai lam nan re. Anhte Wunpawng Htunghking hta sha nga ai Maka Kumla nan rai nga ai.
Lahta e tsun da ai hte maren, Ngai gaw Jinghpaw rai nga ai. Rai tim, Nye Wa ma, Nu ma, lahkawng yan hta, Zaiwa sai lawm ai. Nye Kaji ni mung, Zaiwa num la ai, grai law ai. Dai majaw, Ngai hta Zaiwa sai, n law htum 25% lawm ai. Dai zawn, Ngai hta Zaiwa sai lawm tim, Ngai Jinghpaw re. Kawa maga hkan ai gaw, Anhte a laklai ai hte, tsawm htap ai Htunghking nan rai sai. Nang hta, Jinghpaw sai 90% lawm tim, Na Kaji Kawa ni Lawngwaw rai yang, Nang Lawngwaw re. Jinghpaw sai grau law ai majaw, Jinghpaw n tai mat ai. Na Kaji Kawa ni, Lachid rai yang, Nang Lachid re. Na Kawa Rawang rai yang, Nang Rawang re. Na Kawa Lisu rai yang, Nang Lisu re. Ndai grai kaja ai. Kaga amyu jasam ni hta, ning re Htungkhing, tsawm htap ai Maka n nga ai. Ndai hpe yu yang, Wunpawng sha ni gaw, amyu hpe san san rai, masat shamying da ga tim; sai gayau ai, kahkyin gumdin ai, shada magyep kap ai Amyu nan rai nga ai. Anhte hta grau systematically byin ai Amyu n nga ai zawn, Anhte hta grau sai chyam ai Amyu mung n nga ai. Ndai Htunghking a majaw, Anhte hta, Amyu kaba gaw, Amyu kaji hpe ka-up kau ai ngu, n nga ai. Lawngwaw kasha, Zaiwa krung e, nga kaba ai majaw, Zaiwa n tai mat ai. Sai gayau nna, Amyu mat hkra ka-up, shamyit kau na ngu, n mai byin ai. Dai hpe, Anhte matsing da ra ai.
Maigan Amyu jasam ni gaw, Anhte a tsawm htap la ai, Karai jaw ai Htunghking hpe, n chye na ai zawn; Shanhte hta mung dai zawn re Maka n kap ma ai. Amyu masat shamying ai lam n nga ai zawn, sai gayau sayang mung, ကျပား byin mat ai hte; Amyu kaba e Amyu kaji hpe, ka-up kau ai, mayu kau ai hkrum chyalu re. Dai Maigan Amyu ni gaw, Maka n kap ai ni re. Ning rai, tsawm htap, laklai ai Hkunghking Maka hpe, maigan ni chye na wa jang she; 'Wunpawng ni a Mung Masa Pandung gaw, garan ginhka ai lam n rai ai sha; garan san da ai lam she rai a hka' nga, hkawn hkrang na hku re. Anhte a lit rai nga ai. Anhte, maigan ni hpe, hkai dan ga, tsun dan ga. Rai sa. Wunpawng Wuhpung kata hta gaw, Bawsang shada, sai gayau tim, Amyu htum na lam n nga tim; lama wa, maigan sai gayau bang dat jang gaw, n loi nga ai. Kawa Lachid hte Kanu Jinghpaw a Kasha gaw, Lachid rai tim; Kanu Myen num rai jang chyawm, Kasha gaw ကျပား rai sai. Wunpawng Wuhpung hta sha n lu bau la yang, Myen tai mat na re. Dai hpe mung n malap ga. Maka kap ai Wunpawng shada, sai gayau mai ai rai tim; Maka n kap ai, maigan jasam num, jasam la chyawm, tsepkawp n yaw ga re lu.
Ngai hta Zaiwa sai lawm tim, Zaiwa ga n chye shaga ai majaw, myit n pyaw ai. Ngai Jinghpaw ga, Myen ga, English ga chye ga tim, Zaiwa ga n chye ai hpe, grai yawn dum nngai. Dai re ai majaw, Anhte a kashu kasha ni hpe, tinang a Bawsang ga chye hkra, shalat na mung, grai ahkyak ai Lit Kaba rai nga ai. Wunpawng sha langai gaw, n law htum Wunpawng Bawsang ga, hpan lahkawng, chye na, chye shaga yang, kaja ai ngu mu ai. Dai lam Anhte shakut ga. Ramma ni, shada hkrum shaga yang, Wunpawng Bawsang ga sha, shaga hkat ga i.
Matut na htawng madun mayu ai lam langai gaw, shachyen shaga ai lam re. Ya prat na, Ramma ni, ndai lam hta, gawng kya wa sai lam mu lu ai. Myen hku, “အစ္ကို၊ အစ္မ” 'Ah Hpu, Ah Na', sha shaga hkat ai zawn, Anhte ni mung, 'Ah Ba, Ah Shawng' sha nga, shaga hkat wa ma ai hpe, mu lu ai. Dai hpe mung, Anhte myit yu, sawn yu na; sharai ga, bai shading la ga. Mayu-Dama-Kahpu Kanau shachyen shaga lam mung, Anhte a Maka Kaba Langai mi rai nga ai. Myen hku “အစ္ကို” sha nga ai hpe, Jinghpaw hku nga yang, Ah Ba, Hpu Bawk, Hpu Doi, Hpu Lum nga garan masat da ga ai. “အစ္မ” nga hpe mung, Ah Shawng, Ah Bawk, Ah Ji nga san da ga ai. Kayung, Kajan, Kanam, Kahkri, Katsa ngu ai, shaje maigan ni hta n nga ai, shachyen shaga lam re lu. N tat kau ga. Dai Htunghking gaw, Anhte a Makyit sumri hpe, ngang ngang, ahkang da ai Maka re.
Manau nau yang, Nau Shawng a hpang de, htep lahti rai, hkan nang ra ga ai. Lam yit mat wa n mai ai. Nau Shawng wa sha, lam chye ai gaw. Yu maya, Manau shang nau ai ni, lam n chye ai. Nau Shawng woi awn ai hta na, lam yit mat wa sayang gaw, shada adawt hkat ai hte, n ru n ra, rai wa ai. Manghkang byin wa ai. Moi Bum ga e gaw, Nau Shawng woi awn ai hta na, Lam yit jang, si chye ai pyi nga ma ai. Ya na, Anhte a Mung masa lam hta mung, Anhte Nau Shawng Kaja lu da ga ai. Tsawm htap, ngwi pyaw ai Mungdan de du lu na lam nmaw hpe, mu ai, chye ai, Nau Shawng ni woi awn taw ai re. Anhte hkan nang ai ni; Dai Nau Shawng kaw na, lam n yit mat wa ga. N rai yang, shada man hkrum, adawt hkat wa chye ai. Kalang lang si wa chye ai. Nau Shawng a woi awn ai hpe, hkan nang, madat mara, makawp maga ai hte, tinang lit tinang gun hpai ai rai yang gaw, Sabyi hte Lagat jahku lwi ai Mungdan gaw, n tsan sai re, Chyurum sha ni e....!
Makam masham lam hta mung, Hkristu ngu ai, Nau Shawng Wa a hpang, sumnung shingdi rai, hkam sa nga ai re majaw, Karai Kasang, Anhte hpe yu nga ai. Anhte a Kyu Hpyi ga hpe, madat nga ai. Anhte maga e, tsap nga ai. Mungkan Wuhpung Hpawng (United Nations) a Amu Madu Daju wa, Myanmar Gumsan Munghpawm Mungdan a, Munghpawm Rapdaw e, mani mungga htawn ai hpe, Anhte lu madat na saga ai. 'Kachin' ngu ai ga hkaw hpe, (Ngai na dat ai daram nga yang) 3 lang tsun mat wa ai. Gap hkat jahkring na matu sha n rai; tara rap ra ai, ahkaw ahkang ren re ai Mung Masa Bawng Ban Hpawng hte Mung Masa Myit Hkrum Lam lu na matu mung tsun shalawm mat wa ai. Hpu nau Kayin ni, prat hku, majan baw wa sai rai tim, Mungkan kaw na n mu ya, n yu ya ma ai. Anhte Wunpawng ni hpe chyawm, ning rai, myit lawm, mahtai tam shangun mayu ai gaw, majoi byin wa ai lam n re. Wunpawng Mungdan Shanglawt Hpung a ngang grin, ding man ai Mung masa Ningmu, Wunpawng Mung Shawa a aja awa Kyu Hpyi nsen hte, Karai Kasang a Shaman Chyeju majaw nan rai nga ai.
Mungkan ting, myit lawm let, yu nga ai, Myanmar Gumsan Munghpawm Mungdan a Mung Masa Galai shai wa ai ten hta, UN Amu Madu Daju a Mungga hpe mung, Mungkan ting madat taw ai re. Ndai Mungga hta, Anhte Wunpawng sha ni a matu, mahtai tam lu na lam ni hpe, tsun shalawm ya sai re majaw, Anhte a ngang ngang kang kang tsap nga ai, Mung Masa Ningmu hpe, Mungkan ting, chye sai rai nga ai. Anhte a Kyu Hpyi nsen hpe, Karai Kasang madat ya sai. Rait tim, n-gun n shayawm ga, Matut Kyu Hpyi shaja ga. Maigan sasana ni sharin ya na she, Karai Kasang hpe chye ai ni, Anhte n rai ga ai. Anhte a Ginru Ginsa Labau hta nan, Karai Kasang lawm nga ai. Karai Kasang hpe chye ai ni, Anhte rai ga ai. Dai gaw Anhte a Manu dan dik htum ai, Maka rai sai.
Ning rai, Maka Kumla kap ai ni, rai shajang ai re majaw, Maka n prai mat hkra, makawp maga sa wa ga. Anhte a Manau shadung hpe, ngang ngang kang kang, jun da lu hkra, Anhte a Maka hpe n tat kau ga, n shamat kau ga ngu, saw shajin let, hpungdim dat nngai.
Chyeju Kaba sai. Karai Kasang shaman ya u ga.


text:
ဗမာစစ္သားမ်ား၏ ပစ္ခတ္မွဳေၾကာင့္ ေသဆံုးသြားသူႏွင့္ ဒဏ္ရာရရွိသူစာရင္း
Labels: sumla
3 comments:
- maran seng hpung said...
-
Gara hku n chyu hkam sha ai zawn nga ai.gara hku n gun jaw ai baw ta.mara n nga ai ma sha ni hpe zing ri,dang sang galaw.myen n dai ni hpe gaw gara hku gara hku wa bai yaw jaw ai baw ta e.
- September 14, 2012 at 8:54 PM
- madai chyang ngau said...
-
Shan hte galaw ai hte maren shan hte ni bai katut sha na sha re.KK gaw majoi nyu taw nga na re.
- September 15, 2012 at 12:56 AM
- Anonymous said...
-
Ngai tsun mayu ai gaw,
ndai baw shiga ni hpe gaw, mungkan media hkan lawm hkra di ra ai baw re...
An hte shada da gaw chye sai, grai chyeju dum sai...
Myen hpyen ni, myen ni n kaja ai hpe masu nga ai hpe chye chyalu re... rai time Myen ni a n kaja ai lam hpe nau n kam ai mung kan hpe mu hkra gara hku ladat shaw nna, lawan ai hku nna, mungkan media de lawm hkra di ga...
dai rai jang she mung kan ni chye na ra ai.....
bai,,, maw wan kaw nna ni hpe mung tsun mayu ai gaw,,, ya ten hpa rai nna jawng sa ra ai ta...hpa rai nna jawng hpaw ai ta? Myit yu ga... Myen n kaja ai hpe prat tup matsing da ga... majan hpe majan hku chye ga le...
an hte myu sha langai mi si mat wa ai hpe grai sum dum ai...
Sadi ga, maja ga....
zed
- September 15, 2012 at 7:27 AM


text:
Jinghpaw Kasa: Wunpawng Mungdan Shanglawt Asuya Dap Ba (5) npu, Dap Dung (3) Ginra rai nga ai Nguwa Le ngu ai shara kaw KIA Myu Tsaw Share Ninghkring ni hte myen tai hpyen hpung ni March (22) ya shana daw hkying (3:00) ten ram kawn laja lana gap gasat nga ai lam shiga na chye lu ai. KIA Pat Jasan Hpyen Hpung ni kawn BGF ni a Ka-ni yi ni hpe hkan hkyen shamyit ai majaw ya na zawn gap gasat wa ai re lam hpe mung chye lu ai. Wunpawng Mungdan Shanglawt Asuya hte Myen asuya ni majan kaba bai byin wa na masa nga ai lam buga masha ni kawn maram nga ma ai lam hpe mung na chye lu ai. Ya yang myen tai hpyen ni gaw Dap Ba (4) Ginra rai nga ai Sub-State maga hte Wunpawng Mungdan shara shagu de hpyen n gun kaba ni hte bai shamu shamawt nga ai majaw buga masha ni hkrit tsang nga ai lam hpe mung chye lu ai.
ေကအုိင္ေအဘိန္းတုိက္ဖ်က္ေရးတပ္ဖြဲ႔ႏွင့္ ဗမာစစ္တပ္တုိက္ပြဲျဖစ္ပြား
Jinghpaw Kasa: Wunpawng Mungdan Shanglawt Asuya Dap Ba (5) npu, Dap Dung (3) Ginra rai nga ai Nguwa Le ngu ai shara kaw KIA Myu Tsaw Share Ninghkring ni hte myen tai hpyen hpung ni March (22) ya shana daw hkying (3:00) ten ram kawn laja lana gap gasat nga ai lam shiga na chye lu ai. KIA Pat Jasan Hpyen Hpung ni kawn BGF ni a Ka-ni yi ni hpe hkan hkyen shamyit ai majaw ya na zawn gap gasat wa ai re lam hpe mung chye lu ai. Wunpawng Mungdan Shanglawt Asuya hte Myen asuya ni majan kaba bai byin wa na masa nga ai lam buga masha ni kawn maram nga ma ai lam hpe mung na chye lu ai. Ya yang myen tai hpyen ni gaw Dap Ba (4) Ginra rai nga ai Sub-State maga hte Wunpawng Mungdan shara shagu de hpyen n gun kaba ni hte bai shamu shamawt nga ai majaw buga masha ni hkrit tsang nga ai lam hpe mung chye lu ai.
Labels: Jinghpaw Mung Shiga


text:
Nanhte a hkam sha lam hpe htinglet ya,
Ra ai hpaji hpe jaw ya…
Shangun ai bungli kang ka,
Sumla, nsen hpe mung mazing ya,
Download, upload nanhte a myit…
Ngai hta ndang na lam n nga,
Samwi, saiwan, n’bung hte marang lapran,
Du hkra sa ya na, na a Data..!
Sinpraw, sinna, dingdung hte dingda,
Jan ja, Marang htu ngai n lata,
Du hkra sa na ngai a lit…
N’bung, marang, hka leng hta tim,
Mu, myihprap lapran,
Jam jau hkam na, na a matu…
Internet, Vedio, T.V,
Newspapers, Phone, Radio gaw,
Ngai a n’ta masha sha rai nga..,
Shanhte kangka jang,
Ngai arawng lu,
Ngai hpe tsaw ai masha law wa na…
Second mi pyi n-yit nhprai,
Lit nga ai shanhte hpe,
Gunhpai ra ai ngu matsun sai…
Lam yak ai majaw du lanyan yang,
Tsawra ai myit hte,
Lam kaja hkra galaw ya rit…
Lam kaja nga dingsa htinglet ya na lit gaw,
Media ngu mying lu ai ngai,
Nanhte shinggyim masha yawng a lapran,
Chyam bra wa hkra htinglet ya na oi…..
Tsaba Awng


text:
时间:2016-08-09 21:04:27 来源:《Wunpong》
( Ngai go Marip Kumja gashu Mawoi Hpyaumya matu Magui No Ja rai nngai. Dailup daihpang ga go Yinkyang Shadan krung Wuhpai mare re. Sak 17 ning hta《Wunpong》ko laika katun lo ai mi ka bang ai ko nna, daini du hkra 《Wunpong》hte《Myithkrum shi laika》ko ga shagop, sumrai, kum yai re laika ngau 200 hkot ka bang lai wa sai. Ga shagop go krowang shada shachyen hkat ai mahkrai re majo, matut manoi no ka shakut nga nngai.
Ga shagop nkau mi go Miwa laika hku nna shinggyim buk amyu myu ko lata shalom hkrup sai. Mungdo gaba Miwa hkumhpa laika hta shapro ai mung nga lai wa sai. Grau nna go 2000 ning lado 2 na《Wunpong》hta 《Jan ninghprang》ngu ai mying shamying nna madu a ga shagop laksan buk shapro ya ai hku n-gun jo la ai sara ni hpe nachying ndang tsun hkra chyeju dum nngai.)
MASHA A PRAT
Magui No Ja
Masha a part go
Numshoi lo la ai hkrun lam hta
Madu a wa sa na lata ai ten
Nang du na htingnu hta
Makum chyinghka lo la ai
Shingdang azo song nga ai
Gapum lahka zosi de sha lu hpo
Salat zosi hte sha mai hpong
Hkying ten go na a hkom sa lakmat
Hkom sa lakmat go na a sak prat
Arong laing ko hkum lup nga
Daina na tu san shata jan
Hpotna na ningsin hpe n lu nan ya ai
Gade gumhkong ai labau timung
Dahpran sha re
Hpotni na maka go
Nang nan daini da-shan ko
Da bang ra ai
《Wunpong》hkumhpa laika go 1981 ning shata 8 pro 1 ya shani shalat hpang ai re. Laika shapro lakmat nambat 53-1028/I, shi go ya yang Miwa mung hta Jinghpo ni a tara shang ai hkumhpa hparat laika buk langai rai to nga ai, laning mi mali lang shapro nna, lado mi hta galang lang shapro ga ai, daining du yang 133 lang shapro lai wa sai.
《Wunpong》hkumhpa laika buk hta: Sumrai, ga shagop, kum yai, mabyin masa, htunghking ningli, labau lara, maumui mausa, machye machyang, shiga, sumla, datbung re laika ngau ni bang ga ai
Laika ngau shagun jo hkringdat: 784655328@qq.com
Hkringdat: Sakhkung mungdo Mangshi Yungham gat lam 14-41,
《Wunpong》ka shinggyin hpung
Chyenan: 0692-2121820
Mu madu:Hpaudo Bok Tong
Zazek nambai:678400
地址:芒市勇罕街14-41号
德宏州文联《文蚌》编辑部


text:
May (8) bat Lahkawng
Wunpawng Mungdan Shanglawt Asuya Dap Ba (5) np u Dung (19) a ginra rai nga ai Daw Hpum Yang mare a Sinpraw maga na Lana hte Pan Tsun Post hpe myen hpyen asuya ni hpyen n gun (400) jan hte May (8) ya shani jahpawt hkying (7:30am) kawn laja lana htu gasat wa ai lam shiga na chye lu ai. Ya shiga ka nga ai ten du hkra KIA myu tsaw share ninghkring ni hte myen tai hpyen ni matut manoi laknak kaba ni hte gap gasat nga ai lam shiga na chye lu ai. N dai Lana hte Pan Tsun KIA Post gaw Daw Hpum Yang ntsa kaw sha re majaw Daw Hpum Yang mra kaw daju ai myen hpyen asuya hk-l-y (142) ni a matu shim lam n nga ai majaw ya na zawn dai shara ni hpe lu hkra htim gasat nga ai re lam hpe mung matut na chye lu ai.


text:
5 comments:
- padang yesu said...
-
KK chyeju hpe grai shakawn ai.WP Kachin an nau ni kam sham ai myit rawng nna,kam shut ai hpa mung nlawm nnga ai sha rai yang hkrak AUNGDAWMPADANG de hpawtni hprani rai yang teng sha MADU ap jaw shalai ya na re.A ra law,na mayu dik ai ndau shabra MARA RAW AMING gasi wa she rai nga law,wenyi myit kraw kahkyin gum dim n gun makru ningja nnan kalang bai rawt sai.K K a man mung chyurum WP sai rum man hta mung mai kaja dik,chyalai tsawra myit rai sai.yin la ga.tinang kanu Dap de bai lau2 yajang kahkyin wa ga oi..bu hkawm wa.sim sa nga u ga.
- June 7, 2012 at 2:45 PM
- gunlahpai said...
-
Grai na gabu la sai law. N shung si she rawng nga hkra gabu la Ngai. KK hpe mung chyeju sha kawn ai. Ya na zawn X'du a tsawra myit hte Mara raw ya hkat ai lam gaw Awng Dang lam a ning Pawt GABA rai sai. KK a man e mung Maigan Wa a man e Mung Grai Manu Dan la ai shiga kaja she rai nga ai.KIO/A hte WP sha Ni hpe God bless,,,,,,
- June 7, 2012 at 4:40 PM
- utu said...
-
Kaja dik ai n dau laika rai nga ai.Hpyen Dap hpyen hpung tinang hkai gumhpraw lu nna,hpaw ninghtan, de a ningbaw kaba galaw mayu, manang ni galaw ai hpe n kawng n shawp rai galaw nga ai ni hpe tsun shadum da ai rai nga ai.
- June 8, 2012 at 3:22 AM
- Naw Kham said...
-
1) W.P amyusha ni a mungmasa pandung gaw Awngdawm shanglawt (Independent) re.
2) W.P amyu sha ni gaw Gumrawng Gumtsa W.P Mungdan gaw gap na.
3) Shanglawt lu wa ai hte Demorcratic of Kachin Repubulic Asuya hpe gawsharawt na.
lahta na pangdung hpe madi shadaw ai ni, myit hkawn ai ni latagindun let jawm rawt sa wa saga, ngu ka ra ai re, ndai n dau laika hpe ngai hti yu ai hku nga yang, KIO/KIA kawn bra mat ai Jinghpaw laknak lang uhpung ni hpe kanu KIO/KIA de bai pawng mat na matu tsun da ai zawn zawn sha rai taw ai, kaja wa awmdawm de sa ga ngu ai hkrang n rai taw ai, atsawm she naw hti yu ga.
- June 8, 2012 at 9:15 AM
- hkunman said...
-
Gaja dik ai daw dan ai lam re.
- June 8, 2012 at 2:23 PM


text:
Wunpawng Mungdan Shanglawt Asuya hte myen hpyen asuya ni mung masa lam bawng ban ai hta shang lawm na matu Myitkyina de na lapran Salang ni Miwa mungdan Shweli mare de March (6) ya shana hkying (9:30pm) ram hta du shang wa sai lam shiga na chye lu ai. KIO/KIA Ginjaw de na Dat Kasa ni gaw March (7) ya shani du sa wa na lam hpe mung na chye lu ai. Myen hpyen asuya ai dat kasa ni gaw March (8) ya shani du wa na re lam hpe mung na chye lu ai. KIO Ginjaw Dat Kas ni hte lapran salang kawn myen hpyen asuya hte bawngban ai lam hta Jinghpaw Wunpawng Mungdan hte Wunpawng Myu Sha ni yawng a shawng lam hpe yaw shada let a tsawm sha bawngban sa wa lu na matu Jinghpaw Wunpawng Myu Sha ni yawng a kyu jawm hpyi garum ya nga ga.
MUNG MASA BAWNGBAN NA LAPRAN SALANG NI SHWELI DE DU
Wunpawng Mungdan Shanglawt Asuya hte myen hpyen asuya ni mung masa lam bawng ban ai hta shang lawm na matu Myitkyina de na lapran Salang ni Miwa mungdan Shweli mare de March (6) ya shana hkying (9:30pm) ram hta du shang wa sai lam shiga na chye lu ai. KIO/KIA Ginjaw de na Dat Kasa ni gaw March (7) ya shani du sa wa na lam hpe mung na chye lu ai. Myen hpyen asuya ai dat kasa ni gaw March (8) ya shani du wa na re lam hpe mung na chye lu ai. KIO Ginjaw Dat Kas ni hte lapran salang kawn myen hpyen asuya hte bawngban ai lam hta Jinghpaw Wunpawng Mungdan hte Wunpawng Myu Sha ni yawng a shawng lam hpe yaw shada let a tsawm sha bawngban sa wa lu na matu Jinghpaw Wunpawng Myu Sha ni yawng a kyu jawm hpyi garum ya nga ga.
Labels: Jinghpaw Mung Shiga
9 comments:
- Myujet said...
-
Re ,,,K.k hta nlai lu ai.an nau ni a gam maka gaw K.k kaw ap da yang mai kaja ai,htawm e bai nkam jamjau sai,myu a ning baw nI e nsha yawn ai myu a matu jaja dawdan sa wa mu,myen hpe kakyi mi muk mai sha yawm ai,masu magaw re hpe sadi let maja nna dawdan sawa mu lo,,,,,
- March 7, 2012 at 5:43 AM
- Anonymous said...
-
Myen ni maw nang hpa tsun na hpa maw da sai ngu ai hpe chye mayu ai sha re na re.Dai chye ai hte shan hte bai gara hku bai shagin da na matu sha re.
Shan hte hpe shawng hpa baw lu hkan nang lu ya na ngu ai shawng san ra na re.Dai rai yang shye shan hte gara hku bai masu na ngu n.chye na re.
Bai shan hte lu hkan nang ai hpa rai rai shawng n.dau sha ngun ra na re.n.rai yang bai lau nga mat na.
- March 7, 2012 at 7:42 AM
- Anonymous said...
-
N dai zahpawnh hta mung hpa n shai na re ,,,E"mung Dan ga garan sa na nga Yang ,,gaw ,,,rai sai ,,dai ga ma rit nga ga ai ,,oi ,oi """"""""
- March 7, 2012 at 9:30 AM
- Wunpawng Langchyi said...
-
KIO/KIA dai ni sa nga ai Panglung hpe rudi tawn da ai mung masa lam gaw jaw dik rai nga ai. N dai hpe n pawt shatai nna rap ra ahkaw ahkang hte tinan mung tinang up lu na ngu ai lam de n yawm ai sha wa ra na re. Panglung hpe n shaga sai rai yang gaw anhte a mung masa gaw mat mat sai hte bung na re. Dai n shaga sai nga yang gaw Myen byin shagun mayu ai 2008 constitution hpe hkap la laknak jahkrat ra lata poi shang rai nna prat tup Myen a mayam tai na de she rai wa na re.
Myen ngu ai gaw ja ai wa hpe gaw ja ai zawn jaw ai dai majaw gaw anhte mung ja ja nan rai ra ai. N dai ten gaw Myen ni grai yak nga ai ten re ai majaw anhte a matu gaw ahkaw a hkang rai nga ai.
Ya aten Wunpawng Mungdan Shawng Lawt hpung hpe mung shawa madi shadaw ai lam gaw 100% re hpa n hkrit n tsang ra ai. Gwi gwi tsun shaga na sha ahkyak dik rai nga ai.
- March 7, 2012 at 4:21 PM
- Anonymous said...
-
Kyu Hpyi let sha shakut taw ya na. Tsun shaga na Salang ni ntsa hta Karai Kasai a chyoi pra wenyi jahtoi ya let teng man ai hku daw dan let, Myen ni mung myit nya mat mu ga ngu kyu hpyi ya let.
- March 7, 2012 at 9:37 PM
- Anonymous said...
-
Myi grip mi shagu hta pyi anhte W P shani dai ni na ten hta,hpan wa ningsang chyewa ning chyang manoi manat,hpaji hpyi lam shagu hta teng man lam hta gwi2 daw dan sa wa ga.shweli zahpawng hta dusa ai myitsu ni a shaga dat ai gasi hkaw shagu hta MADU kaw na Dai ai ga Tawng Ninghtu zawn rai nga u ga.agung alau awu asin kadai kaw ndu shang ga.dai myen ni masu na nga sa wa ai hpe grai maja ra ai re lu,e e nga yau la na aten galu garawt da na hpe,tsangra ai re lu..
NU WA Nji nban sim sa hkam kaja nga lit ga.
- March 7, 2012 at 10:01 PM
- Fuji Ramma ni said...
-
Dai ni na hpawng hta awm dawm ai shang lawt hpe tsun shiga lu mu ga akyu hpyi ya nga ga ai ,an hte ramma ni gaw awm dawm de akyu hpyi tik tik rai nga ai lam hpe gahtap tsun nga ga ai Karai Kasang hpe ap nawng nna galaw ai magam hpe gwi gwi daw dan mu nshayawm ai sha tsun na ahkang gaw ya ndai aten kaja nan re ngu tsun mayu ai mungdan hte lawt lu lam awng dang lam Karai Kasang teng jaw lu ai shen hte hpe ting ting sha tsun lu mu ga akyu hpyi nga let shiga la madat nga ai ramma ni.
- March 8, 2012 at 8:18 AM
- Anonymous said...
-
Dai ni na tsun shiga ai lam hta dai tsun shiga ai wa angup hta chyoi pra ai wenyi lawm woi ya rit akyu hpyi ngun ja ai ni gaw tsun shiga yang teng awng dang na re gwi gwi awm dawm hpe tsun mu Karai Kasang hpe kam u Pang lung hpe hkum kam awng san kaw hpe mung hkum kam.
- March 8, 2012 at 8:40 AM
- Dan BW :) said...
-
KIO/KIA hpaw hpang wa ai a Bandung hpe n tat, Hpu shawng Hpu Ba ni a shingran hpe manat, jaja gwi gwi amyu sha ni a ahkaw ahkang hpe hpyi shajang,
Myen du Myen kap, waw kap le kap, baw hkut baw sha mai hkut mai hkut mai sha re ai ni a balen ga hpe koi,
KK hta akyu hpyi, J.W sha ni a nsen hpe madat let ngang kang ai lam hta tsap let hkawm sa tsun shaga yang gaw anhte J.W sha ni a Awng Badang hpe lu la na re.
KK a makawp maga ai awng badang ninglaw gaw KIO/KIA hte Wunpawng sha ni yawng kaw rai nga u ga!
- March 8, 2012 at 11:16 AM


text:
Sara Zahkung Zau Ring a num htet ga.Myit hkrum yang mung dan mai lu ai lam,Miwa gumsan mungdan na Sara kaba Duwa Manam Tawng a numhtet ga kaba 3 mungkan ting na Kachin myusha yawng hpe htet shana ai lam tsun dan sai.
Sara Kaba Lahtaw Lahpri a num htet ga No.1 Karai Kasang hpe hkum malap,Uhpung Uhpawng nbung tim Yawng kam sham ai ni hkrai re majaw myit hkrum let shakut nga mu.Tinang Buga Myurusai htung hking hkum malap mu.
Sara Lahpai Zau hpan ( An hte a awng padang mahkawn ka ai sara kaba re)
yawng a lit,Langai sha ngu a Mahkawn nnan hte an hte myu sha ni hpe shagrau kumhpa jaw sai hku re.
SaraKaba Bobby Morse, Sara. Zahkung Zau Ring, Sara Lahpai Zau Hpan a hkrun lam
Ndai sara ni gaw buga de hpyen yen ni hpe garum shingtau nga ai ni re. Shanhte hku n-na Amerika na anhte Kachin myusha ni hpe mung hpyen yen ni hpe garum shingtau ai lam hpe tsun dan mayu ai hku re.
Dai hta n-ga kaga Lisu, Rawang hpu nau ni hpe mung anhte the grau ninawn ai hku bungli rau lu galaw wa hkra garum mayu ai hku re.
Sara kaba ni a hkrun lam hta anhte WP amyu sha ni yawng hte hkrum zup lu na matu Kachin Alliance hte bawng ban jahkrup let hkawm sa ai lam chye lu ai.
hkrun lam n-tsa lam gaw:
June 2-4- Louisiana
June 5-7- Florida
June 8-9- Georgia
June 10-12- Tennessee
June 13-15- Indianapolis
June 16-17- Michigan
June 18- New York
June 19-21-Virginia
June 22-25- Cincinnati
June 26- Indiana
June 27-28-Illinois
June 29-30- Chicago
Louisiana Kachin community kaw nna chye ju dum ai masat masa galaw sai.


text:
Myen mung asuya hpyendap a Jinghpaw Ginra Majan ya jang shangap jahkring kau ya na matu hpyi ai N’mawk mare mungshawa ni a n-gun madun lamang hpe daini October 21, jahpawt daw hta galaw wa sai re.N-sen n pru ai sha, laika poster ni lang let lam hkawm n-gun madun ai hta buga masha Jinghpaw, Sam hte hpyen yen masha yawng 500 dang shanglawm ai rai nga ai.
N-gun madun shawa ni gaw, “Jinghpaw ginra majan ya jang jahkring, simsa lam ra sharawng ai, amyu shayi shimlam lu na lam, hte mungmasa hpe hpyen masa hte hparan ai hpe n ra sharawng ai” ngu ai lam ni hpe hpyi lajin mat sai re.
IDP hpyen hprawng masha ni sha n ga mungchying mungshawa yawng a matu simsa lam n nga n mai re lam hpe ndai n-gun madun poi woi awn ai N’mawk amyu shayi hpung na Jan. Nang Bawk ya na zawn tsun ai re.
“Mungdan simsa mat wa yang she kaga hpa mung n ra sai. Ahkaw ahkang anhte law law lu wa na. Mugdan nsim sa ai majaw majan byin nga ai majaw IDP camp ni law wa ai. IDPs ni hpe mungkan kaw na garum ai lam mung n gun yawm wa sai. Ndai zawn jam jau ai lam law law a majaw simsa lam hpe shawng nnan ra sharawng nna anhte galaw ai ga re.”
-
Lahta Sam mung KIA Dung 9 ginra e kadun mi gap hkatNext >
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
LAT DU MARU AWNG NAN WOI AWN AI MHH NI GARA YANG KAW GASAT
Labels: Jinghpaw Mung Shiga
6 comments:
- Hteplahti said...
-
DAP KABA (5)Ginra yawng ngwi pyaw shimlum ai hte JINGHPAW mung ting hpe makawp maga lu mu ga akyu hpyi ya nga ga ai law.Lat du Maru Awng Nan magrau grang ai power Karai Kasang matut jaw ya u ga an hte akyu hpyi nga ai zawn nan hte yawng mung akyu rau hpyi nga ga oi.
- August 29, 2012 at 11:36 PM
- Larin said...
-
Anhte a n-gun atsam Karai Kasang kaw kabu ai hte kamsham ai kaw.... Awng padang gaw Shi na lata kaw... Anhte gaw Shi a chyeju dum ai kashu kasha ni re majaw dai awng padang anhte he Shi jaw ya....
Shi chyeju hpe matut shakawn nga ga....
- August 29, 2012 at 11:40 PM
- TsawmJan said...
-
KIA dap ni hpa n byin jang kabu sai.KK tut nawng shaman ya u ga.Myen Hpyen ni law law hkala magang kaja majang re.
- August 30, 2012 at 3:17 AM
- Anonymous said...
-
Ar ha ar ha yae yaw mu gasak mu ngung jaw ai yaw
- August 30, 2012 at 8:13 AM
- Anonymous said...
-
Ya ten na mabin gaw!..myen amyu gaw masha hkrat sum ding yang ...wp sha ni gaw sut rai sha sum ai.sut rai gaw n si dingsa bai mai tam la ai.hpa ntsang ra ai..wp mung dan kaw sut, n hprang grai naw law ai ..wp mung dan de..lai lung wa ai myen ni hpe wa lam nnga ai de madun ya mu ..kia share shagan ni e.masha law ai nga na raidum ai myen sawa ni hpe
- August 30, 2012 at 11:10 AM
- Myu pan said...
-
KIA/KIO hte Mung-shawa Hpyen Hpung (MHH) Share Shagan ni yawng hpe Karai Kasang kaw na Atsam marai hte matut matut n-na Awng Padang dip la lu mu ga, Madu Yesu Christu aq mying ning sang hta Akyu hpyi shaman dat ya ai, A men.
- August 30, 2012 at 4:23 PM


text:
Hkalam Samson ( KBC Amu Madu )
Mahta ai Chyum Laika -Hk.Hk.Lb 12:31,32- Gsh. 29:18 -Yh 8:31-32, Lk. 4:18-19
Ga Nhpaw
Nawku hpung hpe mungkan a shinggan kaw de da ai n re.
Mungkan kata hta de da ai nawku hpung re. Daini anhte makau grupyin
hta byin nga ai masa lam mahkra gaw nawku hpung hte seng ai lam
ni chyu re (Yawhan 17:18). Wunpawng sha ni a lawt lu lam gaw nawku
hpung a tsap ai Karai masa hta grai mahta nga ai. Anhte nawku hpung jai
lang ai Karai masa shut mat yang anhte a n-gun atsam hpe amyu sha lam
hta hpa asung n jashawn lu na re. Dai majaw anhte amyu sha ni a matu
akyu rawng asung shang ai ramma ni tai wa na matu KBC a Karai masa
hpe atsawm kaja jai lang ra nga ai.
I. KBC A Awmdawm hte seng ai lam
Hkalup makam gaw awmdawm (freedom) rai nga ai. Kam
sham ai ni yawng hkingjawng re. Buga a hpung hta awmdawm ahkaw
ahkang nga ai. Kaba dik ahkaw ahkang gaw, hpung shawa kaw re. Dai
majaw Myen mung gaw (tmPm&Sif) hku up hkang nga tim, KBC gaw
(Democracy) hte sa nga ai gaw Sasana hpang ai ten kaw na rai nga ai.
KBC gaw awmdawm (freedom) ngu ai hpe chye na myithkawn chyalu re.
Dai majaw Wunpawng sha ni a mung masa lam hpe yu ai shaloi KBC a
tsap shara gaw awmdawm re hpe asan mu mada ga ai.
1. English governor kaw ahkaw ahkang woi hpyi ai lam hpe KBC a
hpung up sara rai nga ai Pangmu Duwa Lahpai Zau Tu hte Hpaji Du
Maran Robin yan woi awn sai. Wunpawng myu sha Du Salang ni (56)
lawm rai, 1924 Dec 29 ya shani Yangon de sa du nna lawu na ahkaw
ahkang ni hpyi lai wa sai.
(1) Jinghpaw ginra hpe Sammung zawn laksan ginra shatai nna,
Ginwang kaba Du (Commissioner) langai san tawny a na.
(2) Hpaji lam hta hpang hkrat nga ai majaw, laika sharin jawng ni hpaw
jat ya na hte jawng ma ni hpe jawng lung jarik madi shadaw garum
ya na.
(3) Lawu mung ga hte maren tsi rung, tsi gawk ni hpaw tawn ya na hte
ja gumhpraw n hkrat ang ai sha, tsi mawan gawn lajang hkam la lu
na.
(4) Jinghpaw Bum ga hte hkai lu hkai sha hpaji hte hpaga yumga lam
hpaji sharin jawng ni hpaw tawn ya na.
(5) Amyu sha akyu ara gunhpai na hte mungdan Asuya hpe garum
madi shadaw lu na matu Amyu sha Wuhpung langai hpaw ninghtan
tawn lu na hpe ahkaw ahkang jaw na hte lam matsun woi awn ya
na.
(6) Jinghpaw amyu sha ningbaw ningla ni hpe mung, Asuya a
Parliament Rapdaw hta shanglawm lu na ahkang hpaw ya na.
2. 2012 ning (Jan 29 - Feb 1) ya Kutkai Ginwang, Kawng Hka Buga
Hkalup Hpung hta galaw ai (24) lang na KBC Kasa hpawng hta lawu
na hte maren myithkrum dawdan saga ai.
“(JHZ/K.2-2012) 119 lang
na KBC Dawdan Komiti hpawng na dawdan minutes (JHZ/D.63-2012)
hte maren, Jinghpaw Wunpawng mungdan hta Karai Kasang jaw ai
awmdawm ahkaw ahkang lu na matu JHZ shingwang ting hta 2012
ning Feb (13) ya jahpawt 6:00A.M kaw na, (14) ya jahpawt 6:00A.M
du hkra (hkying hkum 24) lusha gam akyu hpyi ai lam galaw ga ngu
yawng myithkrum sai”.
II. Awmdawm hpa majaw rai ra a ta?
1. Sasana n shang shi ten na Wunpawng sha ni
1877 ning a shawng daw de Wunpawng sha ni a nga sat nga sa gaw
n’htoi n lu tim, hkikhkam wa sai hpe Labau Sara ni tsun hta na yu ai
hte, sawk sagawn da ai laika ni nga ai hpe hti ga nngai.
Miwa mung,
Mangshi kaw nga ai Du kaba Manam Tawng sawk sagawn da ai laika
hta Wunpawng sha ni grai hkikhkam lai wa sai lam ka da ai (Hpri prat
hta Jinghpaw ni up lai wa sai lam) tsun ga nga yang Wunpawng sha ni
gaw tinang lamu ga hta tinang madu tai let nga pra wa sai labau gaw
teng sha re hpe kadai n lu nyet nga ai.
2. Sasana shang ai hpang na Wunpawng sha ni
Wunpawng sha ni kaw Sasana shang ai kade n na yang 1885 ning
hta Myen mung hpe Inglik ni zing la kau sai. Dai hpang Inglik ni gaw
kaga amyu lakung ni hpe bai zing la na shakut mat wa ai hta Jinghpaw
ni hte mung gasat hkat nna jahtum lu zing la kau sai.
Dai hpang up hkang loi na matu Myen mung kata kaw bang kau nna, India kaw na up hkang lai wa sai. Myen mung hpe Inglik ni shanglawt jaw hkyen
wa ai ten, Awng San gaw Jinghpaw mung de lung nna shanglawt
rau la na matu tsun ai. Jinghpaw Ningbaw ni nkau mi myit n hkrum
tim jahtum hta, myen hte shanglawt rau la n-htawm, Wunpawng sha
ni a ahkaw ahkang hpe myen kaw na bai la na maga de rai mat ai.
Panlung Ga Sadi gaw sakse tai sai. Sasana shang tim, Karai Kasang
hpe n chye ai Sama Duwa Sinwa Naw woi awn ai kaw Hkristan tai sai
ningbaw ni hkan mat ra ai.
Ga san gaw; Hkristan tai sai ningbaw ni hpa majaw lit n la gwi a ta?
Myen masu na hpe yawng chye tim hpa majaw ahkaw ahkang hpe shalai kau a ta? Dai ten na janmau lu sai ningbaw ni tsang 4 sha chye ai Sama wa a hpang hkan nna, daini na zawn woi jamjau hkra galaw da ai hpe kadai re ngu mara shagun na?
Dai ten na Nawku hpung a Karai masa majaw kun? (sh) Mung
masa hpe karai mung myit n lawm ai majaw kun? Daini na byin nga
masa hta htawm hpang na anhte a amyu sha ni mara shagun ai lam
n hkrum hkra anhte lit grai nga sai hpe dum ra ai.
III. Awmdawm hte Federal
Shanglawt Asuya a ningpawt ninghpang gaw dai tara hta
“Gumrawng Gumtsa Mungdan” byin wa na matu rai nga ai. KBC mung
“Karai Kasang jaw ai awmdawm ahkaw ahkang lu hkra” ngu daini du hkra
kyu hpyi nga dingyang re.
Daini Myen Mung Asuya gaw Federal hpe lachyum kaga hku chye na nga ai hpe mu lu ai. Bai Shanglawt Asuya tsun ai Federal gaw;
“bai myit shadik la na” ngu lawm ai Federal re. Myen Mung Asuya gaw
“jynfaxmifpk rNydKuJGa&;” ngu ai hpe madung tawn let shanhte up ai
Federal shabyin na sha re. Daini du hkra hpyen dap a tek jum ai hta kaga
Asuya departments ni yawng hkrit taw nga ai hpe asan sha mu lu ai.
Danleng ai sakse gaw 2012 ning June (17) ya shani Janmai Kawng IDP
Camp kaw na hpyen yan Slg.Lahtaw Brang Shawng a lam re. Bai 2015
ning January (19) ya shan KBC Laika Sasana apnawng saranum yan hpe
roi rip sat kau ya ai gaw sakse rai nga ai.
2015 ning Ra lata hta ayat hking hpun da ai hpyen Asuya a matsat
shabat maw lanyet hpe mungkan ting chye mat n-htawm, masa lam ni gai
galai shai mat lu ai.
IV. Wunpawng sha ni a awmdawm hta Karai Kasang shabyin
ya wa ai lam ni
1. Hpyen yen ni jamjau tim myit ndaw ai.
2. Ndai hpyen majan a majaw Wunpawng sha ni myithkrum ai lam lu ai
(Mungdan kata/ shinggan)
3. Shanglawt Asuya hpe kanu kawa zawn kamhpa mat ai (May 7, 2013
dat kasa ni hpe tau la ai)
4. Hpung Sara ni shawng lam de gwi gwi kyu hpyi let woi zinlum ai.
5. Asuya ni, NGO, INGO ni kadai mi sa sa, Hpyen yen ni gwi gwi n hkrit
n tsang tsun gwi ai.
6. KBC Nawku hpung ni yawng Myo kata Buga hpung Nawku dawjau ai
kaw amyu sha ningbaw ningla ni a mying gang let gwi gwi kyu hpyi ai.
7. Shanglawt Asuya kaw na nat jaw ai hpe Asuya ni aming hte dawm kau
nna, kyu hpyi na lam hpe lang hte lang lajin ai lam galaw ai.
8. Majan gasat ai lam n nga sai nga nna, Asuya ni gap ya ai n’ta de kadai
hpyen yen mung n kam nga ai.
9. Asuya hte shanglawt ni bawngban ai zuphpawng ni hta anhte a
ningbaw ningla ni a tsun shaga ai lam ni gaw masan sa ai. Lachyum
sung ai.
10. (3) ning jan gasat ai majan hta hpyen Asuya ni lang ai hpyen la n-gun,
sinat kaba n-gun, n-bungli lawm ai majan ni gaw Wunpawng sha ni
yawng hpe lu shamyit kau na ram kaba la nga ai. Raitim anhte naw
hkrung nga ga ai.
V. Ndai mabyin hta Ramma ni a tsap shara
1. Hkalup makam hte KBC a Karai masa hta ngang ngang tsap na.
- Hkalup makam gaw awmdawm (freedom) re.
- KBC a Karai masa gaw hkum dingnum re majaw amyu sha,
htunghking yawng lawm ai.
2. Karai Kasang a magam bungli hpe;
(a) Nawku hpung hku mai galaw ai (Hpung magam gun ni)
(b) Mung masa hku mai galaw ai (Mung masa la ni)
(c) Hpyen gasat ai hku mai galaw ai (Hpyen la ni)
(d) Sut masa hku mai galaw ai (Sutdu ni)
(e) Hkai rem hku mai galaw ai (Hkau na sun la ni)
(f) Asuya bungli hku mai galaw ai (Jawng sara/ma, tsi rung,
departments shagu hta)
(g) Mung up hkang ai hku mai galaw ai (Up hkang du)
“Mahte 6:33 hta Shi a mungdan hte dinghpring ai hpe shawng
tam mu” ngu ai gaw Karai Kasang hpe No.1 shara kaw tawn na
magam bungli shagu hta shang lawm ai lam re.
3. Yesu Hkristu tsu ai mungga ni hte maren galaw ga
- Social Change hpe galaw ai mungga re (Luka 4:18-19)
- Kaja ai Samari a lam (Luka 10:25-37)
- Kaji dik htum ai hpe garum ai (Mahte 25:40)
Ga hpungdim
Daini na mabyin masa ni hta anhte KBC Ramma ni gaw koi yen
na lam n nga ai. Wunpawng sha ni a lawt lu lam hte du na ten na tengman
rapra tara a matu anhte nan shang lawm ra sai. Anhte lahpran kaw n tsap
ai sha, maga mi yawng jawm tsap let saw a yang, anhte awng padang kaja
lu la na re. Karai Kasang gaw Kachin ngu ai myu ni hpe Myen mungdan
galai shai shangun na matu jai lang nga ai ten mung rai nga ai law. Dai
majaw anhte KBC Ramma ni tinang hpe Karai jaw ai atsam hte mungdan
gawgap ai lam hta n hkrit ai sha, gwi gwi shang lawm wa saga.
Bai nna, anhte mu lu ai daini na mabyin ni gaw anhte Wunpawng
sha ni hpe awmdawm de woi wa ai lam dan leng nga ai. Sara kaba Ola
Hanson tsun ai, “Jinghpaw ni law mung law nga myit dai, Jinghpaw mung,
mungdan nga ai, Hkawhkam langai mi teng teng dung ra nga ai, Myitmang
sha lawan jahkrum la mu, nanhte Jinghpaw ni myitmang hkrum ai lani mi
hta Hkawhkam lu na myit dai” nga ai hpe mung bai myit yu yang asan
sha rai nga ai. Dai majaw daini na mabyin “Kachin Issue” gaw Wunpawng
sha ni hpe Karai Kasang gaw mungdan langai byin wan a maga de woi
wa nga ai Exodus nan rai nga sai law. Jahtum hku nna Chyum masa hte
hpungdim mayu nngai.
Egutu kaw Israela ni mayam tai nga ai kaw na lawt wa lu ai lam hta lam
masum lawm ai hpe mu lu ai.
1. Abraham, Isak, Yaku hte galaw da ai ga shaka a majaw re. “Covenant”
(Pru 2:23-25)
2. Karai Kasang hpe dawjau hkungga Nawku na matu re. “Worship” (Pru
8:8, 20; 9:1)
3. Mungkan a n’htoi hte sakse tai na matu re. “Mission” (Esaia 42:6;
49:6; Sh.k 98:3; Pru 9:14, 16)
Anhte Wunpawng sha ni mung Karai Kasang hpe shadan shadawng lu
na bandung tawn let gasat sa wa ai rawt malan hkrun lam gaw mungdan
langai gawgap la na lam rai nga ai law.
By Facebook
KBC kachin


text:
THEIN SEIN A MUNGMASA AMYAT HTUK AI LADAT
Labels: Laika Ngau
9 comments:
- sammung ramma said...
-
re gadai lung2 nmai kam sai.lama na kam ai nga ya pyi mani kan byin ai mang kang ni an nau ni prat kaw jung taw sai.an hte mare kaw nga yang moi na ji wa ni hpe zingri ai nga na gaba wa tim myen hpe mu jang mara tam mayu ai a dup mayu ai.ya she pai kam na an hte akaw akang nlu arau pai nga yang gaw galoi tim sat na lam sha nga ai.voa,bbc law nga ni gaja na nmai kam ai ngai tim galoi mung voa,bbc ni hti ai an hte ahkrak ai nga ni galoi tim nau nbang ma ai.dan na ngai pyi kalang ngu gaw matsa dat2 re ni grai law sai.an nau ni hkrai hkawm sa ga.
- September 11, 2012 at 3:18 PM
- Anonymous said...
-
Nhte jinghpaw ni gaw gara myen wa hpe mung tsep kawp n mai kam ai nga gaw yawng tsun ai krai re. Raitime tatut hta 70 percent gaw, myen hpe kanu/kawa hta grau nna kam ma ai.
- September 11, 2012 at 3:57 PM
- Hkahku Jinghpaw USA said...
-
Pha baw lachyum wa ta? N tsa kaw na Anonymous a comment hta 70 percent gaw, myen hpe kanu kawa hta grau n na kam ma ai nga lachyum le.. Re i? Jinghpaw WP shani yawng a 70% a myit matsin gaw dai hkru i? mau sai wa re.. nang na n ta masha ni kaw na 70% myen hpe kanu kawa shatai hpang wa ai sam ai.. dai ram gaw Negative percentage law la wa sai ngu..mau sai wa re.
- September 11, 2012 at 4:52 PM
- Anonymous said...
-
an nau ni myit hkrum ra ai lu...
- September 11, 2012 at 5:57 PM
- Muq ningwa said...
-
Lahta na Sairum ni tsun ai ni gaw jaw dik ai looo...Dai ni na Majan gaw Wunpawng(kachin) sha ni hte Myen a myu sha ni a Mungdan kashun ai Labau shang Majan rai mali ai...U lu mahka hpungkun daw.A hkyak hta she pau si di n rai mat na matu gaw Shanglawt Asuya magam gun ni kaw n na hkawt,Gumgai,Ding la,Ram ma kaji kaba An hte yawng gaw KARAI KASANG hpe madung dat n na Karai kasang jaw da ai HKANAN Mung hpe lu hkra Daidaw la ai de mahtang hkawm sa wa saga ngu mu mada n ngai loooo.......
- September 11, 2012 at 8:57 PM
- Anonymous said...
-
all these political intrigues of burmese is nothing new ,it has been used since their old historical times.we are believers and we believe in pre ordained laws of yehowa.we are sincere out side and clean inside,so, ultimate blessing of yehowa will be ours and victory will be ours.
- September 11, 2012 at 10:15 PM
- Anonymous said...
-
Tsaw htum ai shara kaw na Wa gaw Jinghpaw Wunpawng mung dan hpan ya taw nga sai.aw Federal system hpe myit mada let Myen ni hte hpaga rau galaw sha na matu myit taw nga ma ai kun?
NA
- September 12, 2012 at 3:30 AM
- Anonymous said...
-
YESU karai kasang hte rau W P sai hpe madun let W P labau hpe ka na ten du sai. ya aten du sai ngu kam ai. yawng myit yu na ten nan rai sai. wp mungdan hpe shingran mu let chyawm sha kut sa wa ga.myen hte gaw kasat dit, madu da,myen yawng hpe sha chyut kau ai hpang she lamu ga jarit bawngban masat la mai na re. ngai mu ai gaw dai hku re, manaw manang ni ka ra hku mu mada ma ai kun?
- September 12, 2012 at 4:42 AM
- k brangawng said...
-
myen gaw myen sha re majaw..ahhte WP myu ni sadi ra ai..kam shut na tsep kawp n mai nga ai..shan hte myen amyu ni dunghkum lu na matu sha,jawm myit hkrum ai gaw mau shara nnga ai..shanhte yawng gaw,amyu,htunghking,makam masham,myit masin arawn alai,nga sat nga sa bung ai sa wa myu ni sha re majaw..rai nga ai.myen a myu mahkra hpe n mai shani ai..aungsan kaw mung lup sung hku de du wa ai majaw..kahpu thein sein na kata lapu manam ya ai gaw,hpa mau na lam nnga ai..daimajaw, aung san kaw a democracy mung tsep kawp, n mai kam ai..hka hta marang jat ai hpa sha re ngu kam ai..manangni gaw gara ningmu hku mu ai kun..?
- September 12, 2012 at 5:53 AM


text:
Myen party ni hpe “Me” bang ai ni gaw mung masa hta ram ram naw hpang hpang hkrat ai ni sha rai sai. Dai ni anhte Wunpawng mung masa party ni law law rai wa sai, dai majaw anhte Wunpawng party hpe bang ga, Aung san wa mung masu, ya mung langai wa bai masu ai hpe hkam mana sha nga na kun? Anhte Myu ni “Sai” hka lwi nna mung dan gasat di la nga ai aten re, Tinang myit shadang, tinang tinggyeng akyu yu, tinang a nga mu nga mai lam hpe masem nna tara mai gan wa n-pu e ganaw shang ai baw myit masa hpe tawn da nna, tinang myu sha shada da lakawn lanawn tsawra let madang tsaw ai mung masa pan dung de du wa hkra jawm shakut ga.
By ; Kachin politics Watch and Research Network
Jinghpaw Mung Masa Yu Maram hte Sawk Sagawn Hpung
James Alex


text:
Myitkyina sinpraw hkran Mali hka hpe garet nna Tanghpre de byawn waw tawn ai Miwa CPI ni a mayun mawdaw lam ntsa na Mahkaw Yang mare hta, wut bunghku grai tsaw hkra kum da ai nta kaba manga kru gap da ma ai. Dai shara ni hta hpa galaw ai lam n chye lu tim, buga masha ni tak ai gaw, nanghpam ya-ma jak rung rai na hpe sawn maram da nga ma ai.
Myen ni gaw KIO hte mungmasa bawngban zuphpawng galaw na hkyen nga tim, maga mi de hpyen n-gun htu ganaw ai lam n shayawm ai. Manmaw lam Gangdau Yang de mung mawdaw kaba 8 tup hte malu masha sa htaw sa da sai. KIA Dung (5) hpe Myen dap dung (3) ting jawm wang gasat ai majan hte seng nna, ya ten Myitkyina mare hta wunjichuk Lajawn Ngan Seng a kajan Lajawn Seng Tawng gaw, shanglawt ni 100 jan si nhtawm, Myen gaw 25 sha si ai, KIA hpyendap hpe mung zing la kau sai, nga shara shagu hkan tsun ndau shamawng (propaganda) hkawm nga ai lam shiga na lu ai.


text:
Laknak Lang Makawp Maga Hpung Hpaw Da Ai Lam.
Wunpawng Mungdan Shanglawt Hpung a yaw shada ai Pandung de du wa lu hkra gasat sa na matu hte Mungshawa a akyu ara hpe tut nawng makawp maga nga na matu, madang tsaw ai Wunpawng Mungdan Shanglawt Hpyen Dap hte Wunpawng Mungshawa Hpyen Hpung re ai laknak lang makawp maga hpung ni hpe hpaw shangang shagrin da sai.
1. Wunpawmg Mungdan Shanglawt Hpyen Dap.
-
(1) Wunpawng Mungdan Shanglawt Hpyen Dap gaw, Wunpawng Mungdan Shanglawt Hpung kaw nna woi awn ai hpyen Dap, Wunpawng Mungdan Shanglawt Hpung a Mungmasa lam yan hpe tup hkrak manoi manat hkan sa ai hpyen dap rai na.
-
(2) Wunpawng Mungdan Shanglawt Hpyen Dap gaw, hpung komiti hkrang hte hpawng chyawm uphkang masa hku up hkang ai hpyen dap rai na.
-
(3) Wunpawng Mungdan Shanglawt Hpyen Dap hta, Wunpawng Mungdan Shanglawt Hpung hpe tsang hte tsang hpaw da na. Hpyen Ginjaw Rung kaw na (Battation) rung madang kaw du hkra tsang hte tsang Hpung Komiti hpe hpaw da
n-htawm, lawu tsang hte hpung komiti langai hpe hpaw da na.
-
(4) Wunpawng Mungdan Shanglawt Hpyen la hkum shagu gaw, Wunpawng Mungdan Shanglawt masa lam yan hpe asan apra chye na ai hkrai rai hkra Mung masa hpaji sharin achyin shakung shazen da na.
-
(5) Wunpawng Mungdan Shanglawt Hpyen Dap gaw, Wunpawng Mungshawa a akyu ara hpe makawp maga ai mungshawa a hpyen dap majing rai na.
-
(6) Wunpawng Mungdan Shanglawt Hpyen Dap gaw, hpyen magam bungli hpe gunhpai nga let, Wunpawng Mungshawa hpe myit jasu sharawt kahkyin gumdin, Mungmasa hpaji myi jahpaw ya na hte Mungshawa a makam bungli yi makam hta garum ningtum ya na.
-
(7) Wunpawng Mungdan kata tawt lai shang kabye je hpre rawng nga ai maigan mung maden hpyen ni sinat laknak lang nga ai ninggun hpe gang daw awng dang na hte dai hpyen ni hpe Wunpawng Mungdan kata kaw nna atsai awai gawt
shapraw kau na matu Wunpawng Mungshawa a sinat laknak lang ai hpen ning gun madung rai na.
(8) Wunpawng Mungdan Shanglawt Hpyen Dap hpe shara hta hkran nna Dap-nawng Hpung (Mobile Force) hte Dap-pram Hpung (Local Guerrilla Force) ngu ai hpan lahkawng hku hpaw da na.
2. Mungshawa Hpyen Hpung (People’s Militia) (MHH)
2. Mungshawa Hpyen Hpung (People’s Militia) (MHH)
-
(1) Mungshawa Hpyen hpe ninghtawn buga kahtawng ning-chyawng, shagu hta hpaw da na. Dai Mungshawa Hpyen Hpung hta seng ang ai buga na ninggun lagaw rawng ai Mungshawa Num/La yawng shang lawm magam gunhpai na.
-
(2) Mungshawa hpyen hpung gaw Wunpawng Mungdan Shanglawt Hpung kaw na woi awn ai Wunpawng Mungdan
Shanglawt Hpung a Mungmasa lam yan hpe tup hkrak manoi manat madi shadaw hkan sa ai Mungshawa Hpyen Hpung rai na.
-
(3) Mungshawa Hpyen Hpung hpe Mare sin hpyen hpung hta Buga makawp maga Hpyen Hpung ngu nna hpan lahkawng hku garan hpaw da na. Mare sin hpyen hpung hta mare kahtawng kata na shamu shamawt ninggun, lagaw rawng ai
Mungshawa yawng shang lawm na. Buga makawp maga Hpyen hpung hta na hkum hkrang greng, aprat ram set lasau
re ai wa ngan ni hpe lata bang da na.
-
(4) Mungshawa hpyen hpung gaw, tinang a kahtawng ningchyawng hta Hpyen magam bungli hte Mungshawa a akyu ara
hpe makawp maga ai magam bungli hpe galaw gunhpai na.
-
(5) Mungshawa hpyen hpung hta shang lawm ai masha yawng hte hpe Wunpawng Mungdan Shanglawt Mungmasa lam
yan hpe atsawm chye na hkra seng ang ai kaw nna atsawm sha chye na hkra, sharin tawn ya na.
-
(6) Mungshawa hpyen hpung hta na Buga makawp maga hpyen hpung gaw, Wunpawng Mungdan a shingnan hpyen
hpung (Reserve Force) rai na.
Daw 12 de bai matut na


text:
Dap Ba (2) Dung 6 ginra, Lai Nawng HKu de Myen bai Maden wa ....
Lai Nawng Hku hte Hwi Hka lapran ( 28 / 12 / 2014 ) ya shani Myen sawa ni gaw, Tinang Myu tsaw hpyen la MHH kung 2 ni nga ai Post de Laknak kaba hte gap sharu ai majaw, Anhte kaw na ni Post hpe yen kau da ya ai hpang, shana maga 6:00 Pm hta gaw Myen ni dai post hpe wan wa nat kau ma ai nga shiga na lu ai. Daihpawt kaw nna gaw, anhte maga na mung n-gun bai jat nna, wang shinggrup da sai majaw, Myen ni garai n lu pru wa shi ai lam, Daini gaw laga gap hkat hkat ai lam n nga shi ai nga, shawng lam shiga lawk kawn shiga na lu ai.


text:
1. Pyi Htawng Tsu Mapyu Koi Ye,
2. Daing Yin Ta Tsi Lung Nyi Nyut Ye,
3. Achuk Acha Ana Ti Tan Hkaing Mye Ye, ngu ai lam htai lai hkat ma ai.
LAGANG:- Shawng de Mali hka hku dingyang hkan e simsa ai hte nga ngwi nga pyaw wa sai rai yang, lahta de na ga shaka masum ndau shabra dat ai hpang kaw nna gaw hka nu hka shi shagu hkan jak ni ngoi garu wa ai hta n-ga, hka kaw chemical amyu myu ru bang nhtawm shinggyim masha ni a akyu ara chyu tam wa ma ai majaw hka na dusat dumyeng ni gaw simsa ai lam n lu, gung lu hkrup sha hkrup nna asak si htum ma wa magang sai.
Kaja sha nga yang asuya kaw nna ndau shabra dat ai ga yan masum a lachyum gaw myusha yawng a matu hte mungdan ting nga ngwi nga pyaw na matu hkam dahka lam nga ai ga sadi rai sai, ngu nna kabu gara hkam la ai re. Pru wa ai mahtai gaw hka nu hka shi hkan e asak hkrung sa wa ai dusat ni si hkrung si htan nga yak wa sai. Grai kaja sai ngu hkam la ai ndau shabra a mahtai gaw hka kaw nga ai dusat dumyeng ni sha n rai, hkarang kaw nga ai dusat dumyeng ni hte shinggyim masha ni mung shanhte a asak lawt lu hkra shim ai shara de hprawng yen hkawm nga masai. Dai ndau shabra laika yan masum a lachyum hpe salang Prangtai gara hku chye na ai law?
PRANGTAI:- Satan tsun ai lachyum hpe nhti nhtang rai nna htai la ra na re. Myit yu ga le. Satan gaw Ewa hpe grai si mani ai ga ngwi ga pyaw hte hkalem dat ai shaloi Ewa gaw kalang ta myit shangsha ya nna satan a man kaw kataw kau nu ai. Dai hte maren lahta na satan a ndau ga yan 3 a lachyum hpe ngai chye na ai gaw:-
1. Anorahta prat, Bayinnong prat zawn mungdan kaw bum nga masha ni lawm tim shanhte a amyu mying n lawm hkra lajang na matu,
2. Bum nga masha ni yawng Myen amyu tai mat na matu,
3. Bum nga masha ni yawng hpe Myen amyu de gale kau lu ai hpang mungdan hpe ginjaw kaw nna tek jum ai lam ngang kang lu na matu, ngu ai re.
Satan tsun ai ga ni yawng gaw, agung alau re ai ga si ga ngau hkrai rai nga ai. Shing rai n htang hku ram ai ni hpe satan wa a lagaw lata shatai nna kayin gaye rai jahtuk lang dat ai marang e, satan wa dingtawk n lu jahten sharun ai rawt malan hpung ningbaw ningla ni hpe amyu shada sat hkat shangun wa masai. Lani mi hta satan wa a lagaw lata shatai tawn ai salang langai rawt malan Ginjaw de du wa ai shaloi, salang nkau gaw shi hpe ntsen ma ai raitim, salang langai tsun ai hta:- "Ngai gaw zen ai wa re majaw nye a makau kaw zen ai masha tawn ra ai", nga tsun nna dai satan a lagaw lata hpe shi a Personal Assistant shatai tawn wu ai. Shing re ai daw dan lam gaw Ningbaw Ningla hpung ting hpe shamyit kau na matu ahkaw ahkang shalat ya ai mahkrun rai wa sai.
Mungkan ga hpe hpan shalat dat ai shani kaw nna satan gaw hkan zauzang shalau hkawm nga sai. Dai majaw "Myanmar Atsa, Dagong Ka" ngu ai maumwi mausa majing hpe n hkap la ai, Myanmar Atsa Kaba U Ka" nga nna hkam la nga ma ai. Shing rai satan gaw Myen amyu ni hta sha sa shang nga ai n re. Mungkan ting na masha ni hta hkan shang shalau wa sai. Ja chyum mungga hpe azin ayang hkaja nna hpaji rawng ai masha ni hpe satan wa nlu gunglau nga ai. Satan wa hpe ninghkap lu ai ladat grai dam lada ai kaw na lakying langai a lam hkaja yu ga.
HKAJA LA GING AI KASI
Myit hpaji hta grai kung kyang ai hpaji ninghkring Dr. Ralph C. Smedley gaw shinggyim masha ni a hkam la ai hta gawngkya nga ai majaw satan wa gaw masha a kraw kaw aloi sha shang shalau lu ai lam asan sha mu wa sai. Masha law malawng hta hkam la ai lam gaw:- Tinang kamhpa ai wa tsun ai hpe aloi sha kam kau ya nna, tinang n ju n dawng ai wa tsun ai hpe n kam madat ya nga ma ai. Dai majaw satan gaw, masha ni hpe shi a atsam hte dingtawk n lu jahten sharun ai rai yang, shi jahten sharun mayu ai wa kam sham ai mahkrun hku sa wa ai hte awngdang lam lu wa ai hpe asan sha mu wa sai. Dai majaw Dr. Ralph C. Smedley gaw 1924 ning kaw nna California, Sata Anna mare kaw na ramma ni hpe:-
1. Grau kaja hkra madat u.
2. Grau kaja hkra myit u.
3. Grau kaja hkra tsun shaga u, nga nna sharin ya wa ai rai yang dai ni na ten hta mungdan 106 kaw Toastmasters International ngu ai uhpung hku nna manu jawm tawn let hkaja shaman nga masai.
Ga shadawn (1):- Masha langai shaga ai kaw, marai 3 jawm madat yang lachyum myu 3 lu wa chye ai. Hpa majaw nga yang, hkungga kamhpa ai jut hku madat ai, n ju n dawng ai jut hku madat ai, rap ra ai hku madat ai, ngu ai hta shai mat ai re. Dai majaw madat shaman ai hta gara de mung n shanang ai, tsun shaga ai wa a yaw shada ai lachyum hpe hkrak sha madat la nna, n shut n shai hkra myit sumru la ai hpang seng ang ai ni hpe grau kaja hkra tsun hparan dan ai marang e, mungmasha ni hta chye na ai lam hte hkam la ai lam bung wa nna kahkyin gumdin lam hta ngang kang wa ai rai nna, mungdan hta rawt jat wa ai lam lu wa ma ai.
Ga shadawn (2):- Thai mungdan kaw masha wan 65 daram nga ai raitimung, Toastmasters International club gaw dai ni na ten hta 32 sha naw nga ai. Asuya masha kaba ni hta na, Prime Minister Thaninkrai Vichian, Foreign Minister Thanat Khoman marai 2 sha naw nga yu ai majaw asuya shangwang kata kaw grau kaja hkra madat hkat na matu rai nbyin mai ai. Raitimung, mungmasha wan 5 grup yin sha nga ai Singapore mungdan kaw Toastmasters International club 170 daram nga ai majaw uphkang ai asuya masha kaba ni hte mungmasha hpan shagu ni hta, "Grau kaja hkra madat, Grau kaja hkra myit nna Grau kaja hkra tsun shaga ai masha law ai majaw Singapore masha ni gaw kahkyin gumdin ai hta ngangkang nna mungdan hpe gaw-gap ai hta rawt jat lawan ai hpe jawm mu nga ga ai.
Myenmung kaw mungmasha wan 55 grup yin rai ga ai raitim grau kaja hkra madat chye na matu kadai mung rai ntsun shapraw yu ga ai. Raitimung, anhte Wunpawng Myusha ni hta:-
1. Grau kaja hkra chye madat na matu,
2. Grau kaja hkra chye myit sumru na matu,
3. Grau kaja hkra chye tsun shaga na matu Ja Chyum Mungga gaw anhte hpe sharin ya nga sai.
Satan gaw KIO/KIA u hpung hpe shamyit na matu sha rai yang, chemical n lawm ai laknak hte sha gasat mai ai zawn, mungmasha ni hpe mung atsai awai sat nat na nre. Ya gaw KIA hpe chemical laknak hte gasat nga ai zawn, mungmasha ni hpe mung atsai awai shamyit nga ai hta n-ga, yellow rain laknak lang nna gasat nga sai. Madung gaw Wunpawng Myusha yawng hpe shamyit kau lu hkra shakut nga sai. Ndai zawn re ai ten hta, satan ra sharawng ai maga de tsap lawm nna hkan marawn nang ai lam n byin hkra sadi ra ga ai.
Mungmasa ngu ai gaw mungkan kaw dam lada htum ai baw re hpe jawm chye nga saga ai. Dai majaw dam lada ai ladat lang nhtawm tsun shaga woi awn sa wa nga ai Wunpawng Mungdan Shanglawt Hpung a Ningbaw Ningla ni tsun shaga sa wa nga ai hpe jawm chye na ya na matu ahkyak htum rai nga ai. Shing rai Yehowa jaw da ya ai machye machyang rai nga ai, Grau kaja hkra madat, Grau kaja hkra myit sumru yu ai marang e, shada a lapran kaw grau kaja hkra tsun shaga hkat ai hte satan wa a hkalem gunglau ai hpe dang kau lu nna, ngwi pyaw simsa ai Wunpawng Mungdan hpe teng teng gaw-gap la lu na ga ai law.
Puk Dun
22 March 2012


text:
MYEN HPYEN LA (8) HKRAT
Labels: Jinghpaw Mung Shiga
8 comments:
- Anonymous said...
-
Karai Kasang a chye ju shakawn ga law....
- September 20, 2012 at 3:42 PM
- Zai Ningjar said...
-
Grai kabu Sai.KIA Hpyen ma,Du ni yawng a n tsa KK tut nawng bau sin makaup maga let awng dang lam ni matut manoi Lu la u ga law.
- September 20, 2012 at 9:28 PM
- Anonymous said...
-
masat 15 dap dung ni hpe grai shagrau sha a ai yaw..yawng hpe tsaw ra ai,
buga shayi
- September 20, 2012 at 9:39 PM
- madai chyang ngau said...
-
Good news
- September 20, 2012 at 9:48 PM
- Anonymous said...
-
An hte Jinghpaw mung kaw myen mang pyi nra ga ai law bai sa hta la u law thein seing eeeeeee
- September 21, 2012 at 12:52 AM
- Anonymous said...
-
Hpakant kaw na Myen ni yawng hpe gau kau lu jang gaw Miwa ni lung seng ngat ai sha n ga Myen nak ni mung sinnat mari na gumhpraw ngat na re.
- September 21, 2012 at 2:50 AM
- Anonymous said...
-
KIA share shagan 1 = Myen nak hpyen la 1000 n- gun bung nga ga ai hpe myit dum nga ga. share shagan masha n gun n shayawm ga yaw.KIA ning ni e..
- September 21, 2012 at 2:55 AM
- Zing Man said...
-
Dai hku yaw jaw ai kaja sai. Bum Sawn post gaw grai ahkyak kaba ai Lai Za hte Pa Jau lapran e re majaw Myen hpe aten na na n mai zing madu shangun ai, dai hpe lawan bai zing madu la lu ra na re. Myu tsaw share ninghkring ni n shayawm ai matut nna yaw mu law.
- September 21, 2012 at 8:32 AM


text:
Myit lawm Hkum lawm ,myu hte mung dan, myu sha lam yan hta ta tut shang lawm ap nawng ai myu tsaw shayi ndai ni hpe hkung ga jaw dat ai,
USA.American mungdan kaw Mungkan hpaji sharin hka ja la nhtawm, Madu buga Kachinland de bai nhtang wa nna myusha lam hta shang lawm ap nawng nga ai myu tsaw shayi sha ni rai nga ma ai.
Asak naw ram ai ram prat kaw nna, ya na zawn Myusha mung masa lam hta shang lawm ai Jinghpaw Wunpawng Myu shayi ni yawng hpe grai shakawn arawng la hpa rai nga ai.
Matut nna Jinghpaw wunpawng myushayi sha ni a shawng lam kasi mung rai nga ai.
Myu tsaw shayi sha ni a ntsa Hpan wa ning sang chye wa ning chyang shaman ya u ga law..


text:
**** ****
Nhtoi 6/10/2016
Dai na de 5:30 Pm ten daram hta Myitkyina maga na hpyen n-gun jat sa wa ai myen hpyen mawdaw (3) tup hpe Wunpawng Mungdan shawnglawt hpyen hpung ni Ja Pu mare makau kaw hkap gap gasat ai hta myen Hpyen mawdaw (2) hten agrawp mat nna wan hkru mat ai lam na lu ai Dai majaw ya yang Myitkyina Manmaw lam kaw Mung masha mawdaw n kau mi lam kaw Hkring chya nga ai lam Mawdaw hte myitkyina wa ai sr langai kawn shiga na lu ai Bai n na Myen Hpyen ni gaw Mung masha ni wa sa n mai hkra lam kaw pat shingdang nga ai lam matut chye lu ga ai.


text:
Tatma 88 kaw na Tatma Mho wa tsun ai da, Ya na zawn GInjaw salang ni Nay Pyi Daw de du nna bawngban hpawng galaw ai, Sign htu hkat hkra ladat shaw ai lam ni gaw, ( KIO / KIA ) ni hpe myit garan, n-gun garan ya let, ga law hkat shangun na matu re ngu tsun ai da .....
Ya yang ..... buga ginra hkan na kanu kawa nkau mi a nsen gaw, Myen hte simsa lam la na matu Sign bai htu masai da nga nna, garu kachyi byin taw nga ma ai. Ndai hpe atsawm sanglang dan ra na re .... Ndai zawn anhte myu sha ni a lapran kasu kabrawng byin hkra, myit mala hka mat hkra myen ni galoi mung galaw ding yang rai ma ai.
Dai majaw ngai gaw, Simsa lam la na matu, Sign htu ai n re .... ngu nna
kadun dawk sha htai dat sai .... galu kalang tsun na aten n lu shi na re ....
kadun dawk sha htai dat sai .... galu kalang tsun na aten n lu shi na re ....


text: Wunpawng Mungdan Shanglawt Asuya Sinna Ginwang Uphkang Ginra, Uru Seng Maw, Hpakant ginra hta lai wa sai shata Wei Wei Aung Company myen asuya hpyen hpung ni shanhte hkrai bawm yam dum gap kapaw la nna si rum mat ai gaw (100) lam re hpe matut na chye lu ai. Ya ten lamu marang kaba htu nna hpungtaw hka a gre sharu dat dat rai jang myen hpyen ni a sinat laknak ni gaw shani shagu bai dawng pru wa wa re ai lam shiga na chye lu ai. N dai zawn lamu mara kaba htu nna bai dawng pru wa ai myen hpyen ni a laknak kaji kaba (50) jan lu hta la sai lam, September (21) ya shani mung (4) bai lu hta lam ai lam na chye lu ai. Lu hta la ai myen hpyen ni a sinat yawng hta na (10) jan sha kaja ai lam matut na chye lu ai. Lu hta la ai laknak ni hpe maram yu yang myen hpyen ni si ru mat ai gaw tsa lahta de sha re lam buga masha ni kawn tsun maram ai lam na chye lu ai.


text:
BUM SAWN BUM KAW KIA NI SA HTIM GASAT
Labels: Jinghpaw Mung Shiga
1 comments:
- Zai Lat said...
-
Ndai zawn an nau ni a Wunpawng mungdan shara shagu du nga ai tai hpyen wa hpe hpai hkawm loi ai laknak kaba myu hkum hte shani mung, shana mung, sa gyam gap bun ai grai kaja sai law. Kalang lang rai jang hpyen n-gun kaba hte ma ja sa htim gap. Kalang lang rai jang remote bawm hte sha tsan kaw na a katsi sha dip kapaw ayai jaw. Langai lahkawng sha US Navy Seals ni zawn nam kata up rawng nga nna, hpyen wa de nga ai de lagyim sa nna sniper silencer (sinat nsen n ngoi ai baw) shakap nna a katsi sha ahkyak ai majan command ai ni, majan zai ladat hpe jum tek matsun ai ni planner) ni hpe shagyawm ai ni mung nga yang kaja ai. Majan pa kaw gasat nga ten nkau mi auto gang bun nga yang, nkau gaw pala langai masha baw langai di shingte re ai mung ahkyak dik ai majan ladat ni rai nga ai. Myu tsaw share ninghkring ni hte asak ap nawng mat wa sai myu tsaw share shagan yawng hpe shagrau hkungga jaw let....
- August 15, 2012 at 10:52 PM


text:
Wunpawng Mungdan Shanglawt Asuya Dap Ba (3) up hkang ginra rai nga ai Mu Bum maga de Miwa ni kawn myen hpyen la mana maka hpe htaw shalai bang taw nga ai buga masha ni kawn na chye lu ai.
MIWA NI MYEN HPYEN SHALAI BANG
Wunpawng Mungdan Shanglawt Asuya Dap Ba (3) up hkang ginra rai nga ai Mu Bum maga de Miwa ni kawn myen hpyen la mana maka hpe htaw shalai bang taw nga ai buga masha ni kawn na chye lu ai.
Labels: Jinghpaw Mung Shiga
3 comments:
- hkunman said...
-
Myiwa ni dai zawn galaw ai hpe, UN, USA. EU, zawn re ni hpang de, mungkan de shana shabra dat mu, Myiwa hte Myen pawng n-na Jinghpaw Wunpawng myusha ni hpe sat zingri nga ai re.
- April 19, 2012 at 10:35 PM
- Shanghtin said...
-
ya prat gaw hpa galaw tim document ngu ai madun na ra ai an hte dan re hkrak n lu madun yang gaw gadai n lu garum ai lam sha re...
- April 20, 2012 at 1:03 AM
- aungdan said...
-
Gwi mun zawn law nga ai Miwa ni shanhte a sat lawat hpe gaw anhte hku na hpa n galaw ra na re To lamu na KaraiKasang gaw anhte a matu "Sak Hkrung Ai Karai" re...Dai Miwa zawn zawn re ni Myen zawn zawn re ni hpe maw anhte hpa myit n hkrit ra na re ...shanhte kade pawng taw ai raitim anhte a matu gaw kaja ngwi pyaw ai shawng lam jinghka hpaw wa sai ngu na myit la let KaraiKasang hpe kam ra sai...
- April 20, 2012 at 5:46 AM


text:
Hkyinghkawng shi’ngai, June kawn mi rai.
I mungmasha, Grup grup gra gra;
Hprawng hkawm koi hkawm, Tsin-yam ni hkyawm.
Rawng ai dum nta, Shakram kau da;
Yingam yawng wa, Kabai kau ra.
I ya nta ni, Garen gari;
Ngam nga ta sai, Hpyen lata hkrai.
Ya laning mi, Kaning n di;
Tsin-yam dabang, Shakut sharang.
Mare Buga, Shingran kahpra;
Tai ni hpya sha, Hpa n ngam da.
Nam hkrai shim shim, Maling htingrim;
Dumsu uloi, Hkawnglawng n-ngoi.
Ula n-goi, Nsin nhtoi,
Iya Buga, Tai e shama.
Matsan mayan, N chye tsun dan;
Hkam sha kazik, Kraw e yak dik.
Raitim Karai, Chyeju jaw ai;
Shinggyim nauna, Masin bang ya.
Htingbu Miwa, Jarit hkan nga;
Garum kahtau, Komiti hpaw rau.
Hkring hkra shingbyi, Muka Sumli;
Ginsum gap ya, Tsaw myit kaba.
Yinjang Ginwang, Hkristan Shangwang;
Tsin-yam ningtum, Tsaw myit garum.
Hpunau Hpung m’sha, Grai zinlum da;
Yesu Tsaw myit, Galoi n grit.
Shanglawt Tsing
2/8/2012


text:
The government will issue refugee cards to 137,770 Myanmar nationals who are registered with the United Nations High Commission for Refugees (UNHCR) in the country.
ENGLISH.ASTROAWANI.COM
- Malaysia kaw nga nga ai myanmar refugees 1,37770 a matu Malaysia asuya immigration depart kaw nna card nnan san san bai issue galaw sa mat wa na re. Card langai hta hkrat ang ai 100RM ram a matu yawng RM10.3 millions hpe Australian asuya kaw nna htuk jaw mat ya na re hte masum ning laman ndai lam ni yawng byin tai hkra asuya hku nna lajang sa mat wa na re. Hpang de gaw malaysia kaw nga ai myen refugees ni yawng pyada, rela, immigrations ni a jahkrit shama ai kaw na asan sha lawt lu na re. Raitim permit, 6p program hte airports check points hkan finger print la da sai ni gaw UN hte asuya immigration ni finger print bai kahtap la nna card nnan issue galaw sawa ai ten hta loi yak hkak wa na shadu ai.


text:
MYAUK HPYU KAW MUNG SHAWA NI HPE RIM NNA MYEN HKING JAHPUN YA
Labels: Jinghpaw Mung Shiga
4 comments:
- Anonymous said...
-
hpa n'tsang ra ai law dai zawn mung shawa hpe shanhte hking hking shangun ai gaw anhte hpe sinat wa hpai jaw na matu re.sinat ngoi ai hte anhte hpang de hprawng wa chyalu re.myen galaw ai grai kaja ai.myen sha machyi na re.shanhte hpai shangun ai mung shawa ni shanhte hpe bai gap na ra ai.shanhte zingri ai ni shanhte hpe bai sat na re.shanhte galaw ai mashawn shanhte sha bai ju si na re.myen a masa gaw shanhte si ru na ladat shanhte nan shaw ai re.
- September 4, 2012 at 12:07 AM
- Anonymous said...
-
SAWA ni grai hkrit mat nga le..goi....
Lam kaw sha shakre kau mai nga sa wa na re chye lu sai gaw.
Asawm sha shan hkap ai hku di yang grai htuk na re law.
- September 4, 2012 at 7:57 AM
- Anonymous said...
-
Myen ni a maw lanyet gaw..., n htum shi nga ai...
International ni mung ti nang a sut masa hpe sha yu sai ( USA, Canada, EU ) re majaw gaw an hte na matu grau yak wa nna, Myen ni hku nna gaw kam ai hku bai di ai hku rai mat sai gaw......
An hte grau sadi maja ra na re....
A ten galu hkam jan lu na ladat ni hpe mung myit ra wa sai.....................
An hte yawng hpe shamyit kau na matu gabaw tam nga ai kaw... grau sadi maja ra na re...
Dai majw ya na zawn sha tinang maga lai lung wa ai ni hpe ning hkap gasat ai ladat hpe grau lang da nna,,, (mare zing ai lam hku n re ai sha) gasat yang gaw... Mung masa hte hpyen masa jaw ang ai hku masa pru wa ai.
Shaning galu ning hkap gasat ladat ni hpe mung ya kaw nna hkyen lajang ga.. [communication yawng hpe lu di kau jang gaw kaja na re. ]
Zed
- September 4, 2012 at 2:01 PM
- Anonymous said...
-
HEY !! BAMA NGAPYI grai kaja sa MUNG MASHA ni e sinat kaja kaja re yawng hpai la di shawng sa nna shen he hpe shawng kaw shara la di gap sat kau da na hprawng wa marit yaw,rim katut jang gaw shisi ngai si le rai tim KIA a sinat hte gaw shumsi re lu ,bawnu shachyai mu yaw
- September 6, 2012 at 9:51 AM